Kannada-LLM-Labs/Wikipedia-Kn huggingface dataset:
ಯಸುಜಿರೋ ಓಜ಼ು

(೧೯೦೩-೧೯೬೩)

ಟೋಕಿಯೋ ಬಿಳಿಯ ಮಾತ್ಸುಜಾಕಾದಲ್ಲಿ ಮಧ್ಯಮ ವರ್ಗದ ಕುಟು೦ಬದಲ್ಲಿ ಹುಟ್ಟಿದ ಯಾಸುಜಿರೋ ಚಿಕ್ಕ೦ದಿನಿ೦ದಲೂ ಸಾ೦ಪ್ರದಾಯಿಕ ವಿದ್ಯಾಭ್ಯಾಸದಲ್ಲಿ ಆಸಕ್ತಿ ಇರಲ್ಲಿಲ್ಲ.ಅವನಿಗೆ ಯಾವಾಗಲೂ ಚಲನಚಿತ್ರದ ಗೀಳು.ಪ್ರೌಢ ತರಗತಿಯ ಪರೀಕ್ಷೆಗೆ ಹೋಗುವ ಬದಲು ಮೆಚ್ಚಿನ ಸಿನಿಮಾ ನೋಡಲು ಹೋಗಿದ್ದ.ಇಪ್ಪತ್ತನ್ನೇ ವಯಸ್ಸಿನಲ್ಲಿ ಓಕುಬಾನ ಚಲನಚಿತ್ರಕ್ಕೆ ಸಹಾಯಕನಾಗಿ ದುಡಿಯುವ ಅವಕಾಶ ಸಿಕ್ಕ ಅವನು ತನ್ನ ಇಡ್ಡೀ ಜೀವನಮಾನವನ್ನು ದೃಶ್ಯ ಮಾಧ್ಯಮದಲ್ಲಿ ಗ೦ಭೀರವಾಗಿ ತೊಡಗಿಸಿಕೊ೦ಡ.

ವೃತ್ತಿಜೀವನ

೧೯೨೭ರಲ್ಲಿ ಮೊದಲ ಚಿತ್ರ ನಿರ್ಮಿಸಿದ ಅವನು ನ೦ತರದ ನಾಲ್ಕು ವರ್ಷಗಳಲ್ಲಿ ೨೧ ಚಲನಚತ್ರಗಳನ್ನು ನಿರ್ದೇಶಿಸಿದ.ಅವನು ಚಿತ್ರವೊ೦ದಕ್ಕೆ ಮನ್ನಣೆ ಹಾಗೂ ಪ್ರಶಸ್ತಿ ಪಡೆದ್ದದು ೧೯೩೨ರಲ್ಲಿ.ಓಜ಼ು ತನ್ನ ಚಿತ್ರಗಳಲ್ಲಿ ಮುಖ್ಯವಾಗಿ ಕುಟು೦ಬದ ಸ೦ಬ೦ಧಗಳಲ್ಲಿ ತಲೆದೋರುವ ಮನಸ್ತಾಪ,ತಲೆಮಾರುಗಳಲ್ಲಿ ಉ೦ಟಾಗುವ ಬಿರುಕು ಮತ್ತು ಸಂಸಾರಗಳ ಮೇಲೆ ಯುದ್ದಗಳಿಂದ ಆಗುವ ಪರಿಣಾಮ ಮುಂತಾದ ವಸ್ತುಗಳನ್ನು ಅನೇಕ ರೀತಿಗಳಲ್ಲಿ ಪ್ರಸ್ತುತಪಡಿಸುತ್ತಾನೆ.ಅವನ ಚಿತ್ರಗಳಲ್ಲಿ'ಫ್ಲೇವರ್ ಆಫ್ ಗ್ರೀನ್ ಟೀ ಓವರ್ ರೈಸ್' ೧೯೫೨,'ಅರ್ಲಿ ಸ್ಪ್ರಂಗ್'೧೯೫೬,'ಫ್ಲೋಟಿಂಗ್ ವೀಡ್ಸ್'೧೯೫೯ ಮತ್ತು 'ಆಟಮ್ ಆಫ್ಟರ್‌ನೂನ್'೧೯೬೨ ಪ್ರಮುಖವಾದವು.

೧೯೫೩ರಲ್ಲಿ ಜಪಾನಿನ ಯಸುಜಿಯೋ ಓಜ಼ುನ ಕಲ್ಪನೆಯಲ್ಲಿ ರೂಪುಗೊಂಡ ಚಿತ್ರ 'ಟೋಕಿಯೋ ಸ್ಟೋರಿ'.ಈ ಚಿತ್ರ ಸಮಕಾಲೀನ ವಸ್ತುವನ್ನು ಹೊಂದಿದ್ದರೂ ಸಾರ್ವಕಾಲಿಕ ಅಂಶಗಳನ್ನು ಒಳಗೊಂಡಿದೆ.ಹಾಗಿರುವುದರಿಂದಲೇ ಈ ಚಿತ್ರ ಕೇವಲ ಒಂದೇ ಒಂದು ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವ ಪ್ರಶಸ್ತಿಯನ್ನು ಪಡೆದಿದ್ದರೂ ಕಳೆದ ಐವತ್ತು ವರ್ಷಗಳಿಂದ ಲೆಕ್ಕವಿಲ್ಲದಷ್ಟು ವೀಕ್ಷಕರ ಮೆಚ್ಚುಗೆಗೆ ಪಾತ್ರವಾಗಿದೆ.

ಶೈಲಿ ಮತ್ತು ತಂತ್ರಗಳು

ಓಜ಼ು 'ಟೋಕಿಯೋ ಸ್ಟೋರಿ' ಚಿತ್ರದಲ್ಲಿ ದೃಶ್ಯಗಳನ್ನು ಚಿತ್ರೀಕರಿಸುವುದರಲ್ಲಿ ಕ್ಯಾಮೆರಾ ಚಲನೆ ಮತ್ತು ಅದಕ್ಕೆ ಸಂಬಂಧಿಸಿದಂತೆ ಆ ವೇಳೆಗಾಗಲೇ ಅನೇಕ ರೀತಿಯ ಬೆಳವಣಿಗೆಗಳಾಗಿದ್ದರೂ ಅವುಗಳನ್ನು ಹೆಚ್ಚಾಗಿ ಗಮನಿಸದೆ ಸರಳ ಹಾಗೂ ನೇರ ವಿಧಾನಗಳಿಂದ ದೃಶ್ಯಗಳ ಶಾಟ್ ಬ್ರೇಕ್ ಡೌನ್ ಮಾಡಿದ್ದಾನೆ.ಜಪಾನಿನ ಜನರ ಸಂಸ್ಕ್ರತಿಯಂತೆ ಮಂಡಿಯೂರಿ ಕುಳಿತು ಪಾತ್ರಗಳು ಮಾತನಾಡುವಾಗ ಕ್ಯಾಮೆರಾವನ್ನು ಅಗತ್ಯವಾದ ಕಡಿಮೆ ಎತ್ತರದಲ್ಲಿಟ್ಟು ಚಿತ್ರೀಕರಿಸಿದ್ದಾನೆ.ಜೊತೆಗೆ ಇಡೀ ಚಿತ್ರದಲ್ಲಿ ಸಾಂದರ್ಭಿಕ ಶಬ್ದಗಳನ್ನು ಬಿಟ್ಟರೆ ಪ್ರತ್ಯೇಕ ಹಿನ್ನೆಲೆ ಸಂಗೀತವಿಲ್ಲ.ಇದರಿಂದಾಗಿ  ಇಂದಿನ ಚಿತ್ರಗಳಿಗೆ ಹೋಲಿಸಿದರೆ ಓಜ಼ು ಎಣಿಕೆಗೂ ಸಿಗಲಾರದಂಥ ನೈಜ ವಾತಾವರಣ ಸೃಷ್ಟಿಸುತ್ತಾನೆ.ಇದು ಸನ್ನಿವೇಶಗಳಲ್ಲಿ ಪಾತ್ರಗಳು ಮಾತನಾಡುವಾಗ ಉಂಟಾಗುವ ಮೌನದ ಕ್ಷಣಗಳು ವಿಶೇಷವೆನಿಸಿ ಅವನ ಉದ್ದೇಶಿತ ಪರಿಣಾಮವನ್ನು ಉಂಟುಮಾಡುತ್ತವೆ.ಪಾತ್ರಗಳು ಆಡುವ ಮಾತುಗಳೂ ಅಷ್ಟೆ,ಧ್ವನಿಯ ಹೆಚ್ಚಿನ ಏರಿಳಿತವಿಲ್ಲದ ಕೆಲವೇ ಪದಗಳಿರುವ ವಾಕ್ಯಗಳು.ಓಜ಼ು ಪಾತ್ರಧಾರಿಗಳನ್ನು ಆರಿಸಿಕೊಳ್ಳುವುದರಲ್ಲಿಯೂ ತನ್ನ ಮೂಲ ಧೋರಣೆಯಾದ ಸಹಜತೆಗೆ ಹತ್ತಿರವಾಗಿದ್ದಾನೆ.ವಯಸ್ಸಾದ ದಂಪತಿಗಳೂ ಸೇರಿದಂತೆ ಎಲ್ಲ ಪಾತ್ರಗಳಿಗೆ ಅಗತ್ಯದ ವಯಸ್ಸಿನವರನ್ನು ಆರಿಸಿರುವುದರಿಂದ ಓಜ಼ುಗೆ ಮೇಕಪ್‌ಮ್ಯಾನ್‌ನ ಅವಶ್ಯಕತೆಯೇ ಕಂಡಿರುವ ಸಂಭವವಿಲ್ಲ.ಚಿತ್ರದ ಮತ್ತೊಂದು ಮುಖ್ಯವಾದ ಅಂಶವೆಂದರೆ ಅದರ ನಿಧಾನ ಗತಿ ಮತ್ತು ಚಿತ್ರೀಕರಣದಲ್ಲಿ ಪಾತ್ರಗಳಿಗೆ ಒದಗಿಸಲಾಗಿರುವ ಚಟುವಟಿಕೆ ಅಂದರೆ ಬಿಸಿನೆಸ್.ಓಜ಼ು ಇಲ್ಲಿಯೂ ವಾಸ್ತವಕ್ಕೆ ಹತ್ತಿರವೆನಿಸುವ ಹಾಗೆ ಎಲ್ಲ ವಿವರಗಳನ್ನು ಬಳಸಿಕೊಳ್ಳುತ್ತಾನೆ.

ಉಲ್ಲೇಖಗಳು
೧.ಮಯೂರ,ಫೆಬ್ರವರಿ ೨೦೦೬

ಬಾಹ್ಯ ಕೊಂಡಿಗಳು 

 
 Digital Ozu – notes from an exhibition at Tokyo University.
 Directions for finding Yasujiro Ozu's grave at Engaku-ji
 The quiet master at The Guardian
 Ozu's Angry Women by Shigehiko Hasumi
 
 Ozu-san.com – A Website Dedicated to Ozu Yasujiro 
 
 
 Yasujirō Ozu and the Search for Cinematic Purity  - from the book Primeval Cinema - An Audiovisual Philosophy

ಚಲನಚಿತ್ರ ಕಥೆಗಾರರು
ಚಲನಚಿತ್ರ ನಿರ್ದೇಶಕರು
ನೈಸರ್ಗಿಕ ಸಂಪನ್ಮೂಲಗಳು



ನೈಸರ್ಗಿಕ ಸಂಪನ್ಮೂಲಗಳುನ್ನು ಹೇಗೆ ಸಂರಕ್ಷಣೆ ಮಾಡಬೇಕು 

ನೈಸರ್ಗಿಕ ಸಂಪನ್ಮೂಲಗಳು ಜನರು ಪ್ರತಿನಿತ್ಯ ಪ್ರಕೃತಿಯಿಂದ ಬಳಸುವಂತದ್ದು. ಇದು ಮನುಷ್ಯ ನಿರ್ಮಿಸಿದ್ದು ಅಲ್ಲ ಆದರೆ ಪ್ರಕೃತಿಯಲ್ಲಿ ಕಂಡು ಬರುವ ವಿಶೇಷ ಗುಣಗಳು ಇವು.ಉದಾಹರಣೆ-ಗಾಳಿ, ನೀರು, ಮರ,ಕಬ್ಬಿಣ,ಕಲ್ಲಿದ್ದಲು ಇತ್ಯಾದಿ. ಇದರಲ್ಲಿ ಎರಡು ವಿಭಾಗಗಳಿವೆ

೧.ನವೀಕರಿಸಬಹುದಾದ ಸಂಪನ್ಮೂಲಗಳು
೨.ಅನವೀಕರಿಸಬಹುದಾದ ಸಂಪನ್ಮೂಲಗಳು

ನವೀಕರಿಸಬಹುದಾದ ಸಂಪನ್ಮೂಲಗಳು
ನವೀಕರಿಸಬಹುದಾದ ಸಂಪನ್ಮೂಲಗಳನ್ನು ನಾವು ಬಹಳಷ್ಟು ಸಾರಿ ಬಳಸಬಹುದು. ಇದರ ಕೊರತೆ ನಮಗೆ ಕಾಣಿಸುವುದಿಲ್ಲ. ಉದಾಹರಣೆ; ಮಣ್ಣು, ಸೂರ್ಯನ ಬೆಳಕು,ನೀರು,ಆಮ್ಲಜನಕ ಇತ್ಯಾದ

ನವೀಕರಿಸಲಾಗದ ಸಂಪನ್ಮಲಗಳು
ಅನವೀಕರಿಸಬಹುದಾದ ಸಂಪನ್ಮೂಲಗಳು ನಾವು ಬಳಕೆ ಮಾಡಿದ್ದಷ್ಟು ಕಡಿಮೆಯಾಗುತ್ತ ಹೋಗುತ್ತದೆ. ಇದನ್ನು ಉಪಯೋಗಮಾಡುವುದರಿಂದ ಭವಿಷ್ಯತ್ ಕಾಲದಲ್ಲಿ ಸಿಗುವುದು ಕಷ್ಟವಾಗಬಹುದು. ಉದಾಹರಣೆ;ಪಳೆಯುಳಿಕೆ ಇಂಧನಗಳು. ಇಂಧನಗಳಂದ ನಮ್ಮ ಪರಿಸರವು ಮಲಿನಗೊಳ್ಳುತ್ತಿದೆ ಹಾಗು ಇದು ಬಹಳಷ್ಟು ದುಬಾರಿಯಾಗಿದೆ, ನವೀಕರಿಸಬಹುದಾದ ಸಂಪನ್ಮೂಲಗಳು ಬಹಳ ಸ್ವಚ್ಛವಾದದ್ದು ಇಂದಿನ ಹೊಸ ತಂತ್ರಜ್ಞಾನದಲ್ಲಿ ಇವುಗಳನ್ನು ಬಳಸಿ ಇನ್ನಷ್ಟು ಆವಿಷ್ಕಾರಗಳು ನಡೆಯುತ್ತಿದೆ ಹಾಗು ಅಭಿವೃದ್ದಿಗೊಳ್ಳುತ್ತಿದೆ.

ಉಲ್ಲೇಖ
https://feelfriendly.com/conserving-natural-resources.htm
ಒಪ್ಪಂದ ಖಾತೆ

ಕಾಂಟ್ರಾಕ್ಟ್ ಕಾಸ್ಟಿಂಗ್ ಗ್ರಾಹಕರ ವಿವರಣೆಯ ಪ್ರಕಾರ ಪ್ರದರ್ಶನ ನಿರ್ಮಾಣ ಕೆಲಸದ ವೆಚ್ಚವನ್ನು ನಿರ್ಧರಿಸುವ ವಿಧಾನವಾಗಿದೆ. ಇದು ಒಪ್ಪಂದದ ಕೆಲಸಕ್ಕೆ ವಿಸರ್ಜನೆ ಕೊನೆಗೊಳ್ಳುತ್ತದೆ .ಒಪ್ಪಂದದ ಕಾಸ್ಟಿಂಗ್ ಸಹ ಕಾಸ್ಟಿಂಗ್ ಟರ್ಮಿನಲ್ ಎಂದು ಕರೆಯಲಾಗುತ್ತದೆ. ನಿರ್ಮಾಣ ಕಾರ್ಯ ಕ್ಲೈಂಟ್ ಮಂಜೂರು ಸ್ಥಳದಲ್ಲಿ ತೆಗೆದುಕೊಳ್ಳಲ್ಪಡುತ್ತದೆ. ಒಪ್ಪಂದ ಸೈಟ್ಗಳು ಬದಲಾಗುತ್ತವೆ ಮತ್ತು ಗ್ರಾಹಕರಿಗೆ ಸೇರಿದ ಆವರಣದಲ್ಲಿ ಸಾಕಷ್ಟಿವೆ. ಒಂದು ಪ್ರತ್ಯೇಕ ಕೋಡ್ ಸಂಖ್ಯೆ ಒಪ್ಪಂದ ಹಲವಾರು ಕೃತಿಗಳನ್ನು ಕೈಗೊಳ್ಳಲಾಗಿದೆ ,ಅಲ್ಲಿ ಪ್ರತಿ ತಾಣಗಳಿಗೆ ಮಂಜೂರು ಇದೆ. ಒಪ್ಪಂದ ಖಾತೆಯನ್ನು ಕಾಸ್ಟಿಂಗ್ ಒಪ್ಪಂದ ವೆಚ್ಚ ದಾಖಲಿಸಲು ಪ್ರತಿ ಒಪ್ಪಂದದ ಕೆಲಸಕ್ಕೆ ಕಾಯ್ದುಕೊಳ್ಳಲಾಗುತ್ತದೆ. ಒಪ್ಪಂದ ಖಾತೆ ನಿರ್ವಹಿಸಲು ಆರ್ಥಿಕ ಪುಸ್ತಕಗಳು ಪ್ರತ್ಯೇಕವಾಗಿ ವರದಿ ನೀಡದಿರುವುದರಿಂದ ನಿರ್ದಿಷ್ಟ ಅವಧಿಯಲ್ಲಿ ಗಳಿಸಿದ ಲಾಭದ ಪ್ರಮಾಣವನ್ನು ಕಂಡುಹಿಡಿಯಲು ಸಹಾಯ ಮಾಡುತ್ತದೆ. ಸಾಮಾನ್ಯವಾಗಿ, ಒಂದು ಒಪ್ಪಂದಕ್ಕೆ ಖಾತೆಯನ್ನು ನಿರ್ದಿಷ್ಟಪಡಿಸಿದ ಅವಧಿಗೆ ಲಾಭ ನಿರ್ಧರಿಸಲು ಪ್ರತಿ ವರ್ಷದ ಕೊನೆಯಲ್ಲಿ ತಯಾರಿಸಲಾಗುತ್ತದೆ.

ಕಾಸ್ಟಿಂಗ್ ಕಾಂಟ್ರ್ಯಾಕ್ಟ್ ವೈಶಿಷ್ಟ್ಯಗಳು

ಒಪ್ಪಂದ ಕಾಸ್ಟಿಂಗ್ ವಿಶೇಷ ವೈಶಿಷ್ಟ್ಯಗಳು ಕೆಳಗಿನಂತಿವೆ:

1.  ಪ್ರತಿ ಒಪ್ಪಂದಕ್ಕೆ ಪ್ರತ್ಯೇಕ ಖಾತೆಯನ್ನು ಕಾಯ್ದುಕೊಳ್ಳಲಾಗುತ್ತದೆ.
2. ಪ್ರತಿ ಒಪ್ಪಂದ ವೆಚ್ಚವನ್ನು ಘಟಕ ಎಂದು ಪರಿಗಣಿಸಲಾಗುತ್ತದೆ.
3. ಒಪ್ಪಂದದ ಕೆಲಸದ ಪ್ರಮುಖ ಭಾಗ ಒಪ್ಪಂದ ಸ್ಥಳದಲ್ಲಿ ಮಾಡಲಾಗುತ್ತದೆ.
4. ವೆಚ್ಚಗಳನ್ನು ನೇರ ವೆಚ್ಚಗಳು ಎಂದು ಪರಿಗಣಿಸಲಾಗುತ್ತದೆ.
 5. ಸ್ಥಾಪನೆ ವೆಚ್ಚವನ್ನು ಓವರ್ಹೆಡ್ ವೆಚ್ಚಗಳಿಗಾಗಿ ಪರಿಗಣಿಸಲಾಗುತ್ತದೆ. ಈ ಖರ್ಚುಗಳಿಗೆ ವಸ್ತು ಬಳಕೆ ಅನುಪಾತ, ಕಾರ್ಮಿಕ ವೆಚ್ಚ ಅನುಪಾತ, ಕಾರ್ಮಿಕ ಗಂಟೆಅನುಪಾತ ಅಥವಾ ವಸ್ತುವಿನ ಅಥವಾ ಕಾರ್ಮಿಕ ಬಳಕೆ ಅನುಪಾತ ಮೌಲ್ಯವನ್ನು ಆಧರಿಸಿ ಎರಡೂ ಚೇತರಿಸಿಕೊಂಡು ಮಾಡಲಾಗುತ್ತದೆ.
 6. ಸಂಖ್ಯೆ ಬೃಹತ್ ಇರಬಹುದು.

ಪೂರ್ಣಗೊಂಡಿದೆ ಕಾಂಟ್ರಾಕ್ಟ್ ವಿಧಾನ ಲಾಭಗಳು;

1.ಕಾಂಟ್ರಾಕ್ಟ್ ಉದ್ಯೋಗಗಳು ಉದ್ದ ಗಣನೀಯವಾಗಿ ಬದಲಾಗಬಹುದು.
2.ಪೂರ್ಣಗೊಂಡ ಗುತ್ತಿಗೆ ವಿಧಾನವು  ಕೆಲಸ ವರೆಗೂ ,ವರದಿ ಆದಾಯ ಮತ್ತು ವೆಚ್ಚಗಳನ್ನು ವಿಳಂಬ ಮಾಡಲು ಅನುಮತಿಸುತ್ತದೆ. 
3.ಈ ಲೆಕ್ಕಗಾರಿಕೆಯ ವಿಧಾನದ ಆದಾಯ ಮತ್ತು ವೆಚ್ಚಗಳನ್ನು ವರದಿ ವಿಳಂಬ, ಮತ್ತು ಒಪ್ಪಂದದ ಅವಧಿಯನ್ನು ಅವಲಂಬಿಸಿ, ತೆರಿಗೆ ಪ್ರಯೋಜನಗಳಿಗೆ ಕಾರಣವಾಗಬಹುದು.
ಇಯನ್ ಮುರ್ಡಾಕ್

ಇಯನ್ ಮುರ್ಡಾಕ್ (28 ಏಪ್ರಿಲ್ 1973 – 28 ಡಿಸೆಂಬರ್ 2015) ಅಮೇರಿಕದ ತಂತ್ರಾಂಶ ಎಂಜಿನಿಯರ್‌ ಆಗಿದ್ದು, ಡೆಬಿಯನ್ ಯೋಜನೆ ಮತ್ತು ಪ್ರೊಜೆನಿ ಲಿನಕ್ಸ್ ಸಿಸ್ಟಂಸ್ ಎಂಬ ವಾಣಿಜ್ಯ ಸಂಸ್ಥೆಯ ಸ್ಥಾಪಕರೆಂದೇ ಪ್ರಸಿದ್ಧರಾಗಿದ್ದರು.

ಜೀವನ ಮತ್ತು ವೃತ್ತಿ 
ಇಯನ್ ಆಶ್ಲೆ ಮುರ್ಡಾಕ್ ಕಾನ್‌ಸ್ಟಾಂಜ್, ಪಶ್ಚಿಮ ಜರ್ಮನಿಯಲ್ಲಿ 28 ಏಪ್ರಿಲ್ 1973 ರಂದು ಹುಟ್ಟಿದರು. ಅವರು ಡೆಬಿಯನ್ ಮ್ಯಾನಿಫೆಸ್ಟೋವನ್ನು  ಪುರ್ಡ್ಯು ವಿಶ್ವವಿದ್ಯಾನಿಲಯದಲ್ಲಿ ವಿದ್ಯಾರ್ಥಿಯಾಗಿದ್ದಾಗ ಬರೆದರು, ಇಲ್ಲಿ ಅವರು ತಮ್ಮ ಕಂಪ್ಯೂಟರ್ ವಿಜ್ಞಾನದ ಸ್ನಾತಕೋತ್ತರ ಪದವಿಯನ್ನು ೧೯೯೬ರಲ್ಲಿ ಪಡೆದರು. ಅವರು ಡೆಬಿಯನ್‌ಗೆ ತಮ್ಮ ಗೆಳತಿ ಡೆಬ್ರಾ ಲಿನ್ ಮತ್ತು ತನ್ನ ಹೆಸರನ್ನು ಜೋಡಿಸಿ ಹೆಸರಿಟ್ಟಿದ್ದರು (ಡೆಬ್ ಮತ್ತು ಇಯನ್). ಇವರಿಬ್ಬರು ನಂತರ ಮದುವೆಯಾಗಿ (೧೯೯೩ ಮತ್ತು ೧೯೯೬ರ ನಡುವೆ),  10 ಆಗಸ್ಟ್ 2007 ರಂದು ವಿಚ್ಛೇಧನಕ್ಕೆ ಅರ್ಜಿ ಹಾಕಿದರು, ಮತ್ತು ಅವರ ವಿಚ್ಛೇಧನವನ್ನು ಜನವರಿ ೨೦೦೮ರಲ್ಲಿ ನೀಡಲಾಯಿತು.
ಜನವರಿ ೨೦೦೬ರಲ್ಲಿ, ಮುರ್ಡಾಕ್ ಫ್ರೀ ಸ್ಟಾಂಡರ್ಡ್ಸ್ ಗ್ರೂಪ್‌ನ ಮುಖ್ಯ ತಂತ್ರಜ್ಞಾನ ಮುಖ್ಯಸ್ಥರಾಗಿ ಆಯ್ಕೆಗೊಂಡರು ಮತ್ತು ಅವರನ್ನು ಲಿನಕ್ಸ್ ಸ್ಟಾಂಡರ್ಡ್ ಬೇಸ್ ಕಾರ್ಯತಂಡದ ಮುಖ್ಯಸ್ಥರನ್ನಾಗಿಯೂ ಚುನಾಯಿಸಲಾಯಿತು. ಅವರು ಫ್ರೀ ಸ್ಟಾಂಡರ್ಡ್ಸ್ ಗ್ರೂಪ್‌ ಮತ್ತು ಓಪನ್ ಸೋರ್ಸ್ ಡೆವೆಲಪ್ಮೆಂಟ್ ಲ್ಯಾಬ್ಸ್ ವಿಲೀನಗೊಂಡಾಗ ಸೃಷ್ಟಿಸಲಾದ ಲಿನಕ್ಸ್ ಫೌಂಡೇಷನ್‌ನ ಸಿಟಿಓ ಆಗಿ ಮುಂದುವರೆದರು.
ಮುರ್ಡಾಕ್ ಲಿನಕ್ಸ್ ಫೌಂಡೇಷನ್ ಅನ್ನು ಬಿಟ್ಟು ಸನ್ ಮೈಕ್ರೋಸಿಸ್ಟಮ್ಸ್ ಅನ್ನು ಮಾರ್ಚ್ ೨೦೦೭ರಲ್ಲಿ  ಪ್ರಾಜೆಕ್ಟ್ ಇಂಡಿಯಾನ ಮುಂದಾಳತ್ವ ವಹಿಸಲು ಸೇರಿದರು, ಇದನ್ನು ಅವರು "taking the lesson that Linux has brought to the operating system and providing that for Solaris" ಎಂದು ವಿವರಿಸುತ್ತಾರೆ, ಸಂಪೂರ್ಣ OpenSolaris ಬಿಡುಗಡೆಯನ್ನು GNOME ಮತ್ತು userland ಸಲಕರಣೆಗಳೊಂದಿಗೆ GNU ಮತ್ತು ನೆಟ್ವರ್ಕ್-ಆಧಾರಿತ ಪ್ಯಾಕೇಜ್ ಮ್ಯಾನೇಜ್ಮೆಂಟ್ ಸಿಸ್ಟಂಗಳ ಜೊತೆಗೆ ಸೃಷ್ಟಿವುದು ಇದರ ಉದ್ದೇಶವಾಗಿರುತ್ತದೆ. ಮಾರ್ಚ್ ೨೦೦೭ ರಿಂದ ಫೆಬ್ರವರಿ ೨೦೧೦ ರವರೆಗೆ, ಅವರು ಸನ್ ಮೈಕ್ರೋಸಿಸ್ಟಂಸ್‌ನಲ್ಲಿ ಎಮೆರ್ಜಿಂಗ್ ಪ್ಲಾಟ್‌ಫಾರ್ಮ್ಸ್‌ನ ಉಪಾಧ್ಯಕ್ಷರಾಗಿದ್ದರು, ಆರೆಕಲ್‌ನೊಂದಿಗೆ ಕಂಪೆನಿ ವಿಲೀನವಾಗುವವರೆಗೂ ಮತ್ತು ನಂತರ ತಮ್ಮ ಸ್ಥಾನವನ್ನು ಬಿಟ್ಟುಕೊಟ್ಟರು.
೨೦೧೧ ರಿಂದ ೨೦೧೫ ರ ವರೆಗೆ ಮುರ್ಡಾಕ್ ಇಂಡಿಯಾನಫೋಲೀಸ್‌ನ ಸೇಲ್ಸ್‌ಫೋರ್ಸ್ ಮಾರ್ಕೆಟಿಂಗ್ ಕ್ಲೌಡ್‌ನ ಪ್ಲಾಟ್‌ಫಾರ್ಮ್ ಮತ್ತು ಡೆವೆಲಪರ್ ಸಮುದಾಯದ ಉಪಾಧ್ಯಕ್ಷರಾಗಿ ಕಾರ್ಯನಿರ್ವಹಿಸಿದರು .
ನವೆಂಬರ್ ೨೦೧೫ರಿಂದ ತನ್ನ ಮರಣದವರೆಗೂ ಮರ್ಡಾಕ್ ಡಾಕರ್, ಇಂಕ್‌ಗಾಗಿ ಕಾರ್ಯನಿರ್ವಹಿಸುತ್ತಿದ್ದರು.
ಡಿಸೆಂಬರ್ ೨೮, ೨೦೧೫ ರಂದು ತಿಳಿದ ಇವರ ಮರಣದ ಸುತ್ತಲಿನ ವಿವರಗಳು ಇನ್ನೂ ಸ್ಪಷ್ಟವಾಗಿಲ್ಲ.  ಆದರೆ, ಅವರ ಕೊನೆಯ ಟ್ವೀಟ್‌ನಲ್ಲಿ ಆತ್ಮಹತ್ಯೆಯ ಇಂಗಿತವನ್ನೂ, ಮತ್ತು ಪೋಲೀಸರೊಟ್ಟಿಗಿನ ಹಿಂಸಾತ್ಮಕ ಮುಖಾಮುಖಿಗಳ ಬಗ್ಗೆ ತಿಳಿಸಿದ್ದಾರೆ. ಇವರು ಸ್ಯಾನ್‌ ಫ್ರಾನ್ಸಿಸ್ಕೋದಲ್ಲಿ, ತಮ್ಮ ವಾಸಸ್ಥಾನದಲ್ಲಿ ಮರಣ ಹೊಂದಿದರು.

ಇದನ್ನೂ ನೋಡಿ 
 ಡೆಬಿಯನ್ ಯೋಜನೆಯ ನಾಯಕರು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 
 .
ಅಡ್ಡಗಲ್

ಅಡ್ಡಗಲ್ ಕರ್ನಾಟಕ ರಾಜ್ಯದ ಚಿಕ್ಕಬಳ್ಳಾಪುರ ಜಿಲ್ಲೆಯ ಚಿಕ್ಕಬಳ್ಳಾಪುರ ತಾಲ್ಲೂಕಿನ ಒಂದು ಗ್ರಾಮ.

ನೋಡಿ 
 ಕೋಲಾರ

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 http://Kolar.nic.in/
ಕೋಲಾರ ಜಿಲ್ಲೆಯ ಗ್ರಾಮಗಳು
ಅಗಲಗುರ್ಕಿ

ಅಗಲಗುರ್ಕಿ ಚಿಕ್ಕಬಳ್ಳಾಪುರ ಜಿಲ್ಲೆಯ, ಚಿಕ್ಕಬಳ್ಳಾಪುರ ತಾಲ್ಲೂಕಿನ ಒಂದು ಗ್ರಾಮ. ಈ ಗ್ರಾಮವು ಚಿಕ್ಕಬಳ್ಳಾಪುರ ಪಟ್ಟಣದಿಂದ ಸುಮಾರು ೨ಕಿ.ಮೀ. ದೂರದಲ್ಲಿದೆ.

ನೋಡಿ 
 ಚಿಕ್ಕಬಳ್ಳಾಪುರ

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 ಚಿಕ್ಕಬಳ್ಳಾಪುರ ಜಿಲ್ಲಯ ತಾಣ 
 ಅಗಲಗುರ್ಕಿ ಪಂಚಾಯಿತಿ ಪುಟ
ಚಿಕ್ಕಬಳ್ಳಾಪುರ ಜಿಲ್ಲೆಯ ಗ್ರಾಮಗಳು
ಕುರುಬೂರು

ಕುರುಬೂರು ಕರ್ನಾಟಕದ ಚಿಕ್ಕಬಳ್ಳಾಪುರ ಜಿಲ್ಲೆಯ ಚಿಂತಾಮಣಿ ತಾಲೂಕಿನ ಒಂದು ಗ್ರಾಮ.

ಭೌಗೋಳಿಕ 
ಕುರುಬೂರು ೧೩.೧೮೫೪°ಎನ್ ೭೮.೪೪೦°ಇ ನಲ್ಲಿ ಇದೆ. ಇದು ಚಿಕ್ಕಬಳ್ಳಾಪುರ ಜಿಲ್ಲೆಯ ಭಾಗವಾಗಿದ್ದು ೨೦೦೭ ರಲ್ಲಿ ಕೋಲಾರ ಜಿಲ್ಲೆಯನ್ನು ವಿಭಜಿಸುವ ಸಂದರ್ಭದಲ್ಲಿ.

ಕುರುಬೂರಿನ ಜನಸಂಖ್ಯೆ ಮುಖ್ಯವಾಗಿ ಕನ್ನಡ ಮತ್ತು ತೆಲುಗು ಭಾಷೆಗಳನ್ನು ಮಾತನಾಡುತ್ತಾರೆ. ಕನ್ನಡ ಭಾಷೆ ಅಧಿಕೃತ ಮತ್ತು ಆಡಳಿತ ಭಾಷೆಯಾಗಿ ಉಳಿದಿದೆ.

ಶೈಕ್ಷಣಿಕ ಸಂಸ್ಥೆಗಳು 
 ನವೋದಯ ವಿದ್ಯ ಸಮಸ್ಥೆ, ಕುರುಬೂರು ಗ್ರಾಮ ಚಿಂತಾಮಣಿ ತಾಲೂಕು
 ನಂಜಮ್ಮನ ಟೀಚರ್ಸ್ ಟ್ರೈನಿಂಗ್ ಇನ್ಸ್ಟಿಟ್ಯೂಟ್, ಕುರುಬೂರು ಗ್ರಾಮ ಚಿಂತಾಮಣಿ ತಾಲೂಕು
 ಸೆರಿಕಲ್ಚರ್ ಕಾಲೇಜು, ಕರ್ನಾಟಕ ಸರ್ಕಾರ, ಕುರುಬೂರು ಪಾರ್ಮ್

ಉಲ್ಲೇಖಗಳು 

ಚಿಕ್ಕಬಳ್ಳಾಪುರ ಜಿಲ್ಲೆಯ ಗ್ರಾಮಗಳು
ಧರ್ಮವರಹಳ್ಳಿ

ಧರ್ಮವರಹಳ್ಳಿಯು ಕರ್ನಾಟಕ ರಾಜ್ಯದ, ಚಿಕ್ಕಬಲ್ಲಪುರ ಜಿಲ್ಲೆಯ,ಚಿಂತಮನಿ ತಾಲೂಕಿನಲ್ಲಿರುವ ಗ್ರಾಮ. ಇದು ಚಿಂತಾಮಣಿ ಪಟ್ಟಣದಿಂದ 30 ಕಿ.ಮೀ ದೂರದಲ್ಲಿರುವ ಮತ್ತು ಪ್ರಸಿದ್ಧ ನಂದಿ ಬೆಟ್ಟದಿಂದ ಆರಭವಾಗಿದೆ. ಇದು ಪಾಪಂಗಿ ನದಿಯ ದಂಡೆಯ ಮೇಲೆ ನೆಲೆಗೊಂಡಿದೆ.

ಇತಿಹಾಸ 
ಮಧ್ಯಯುಗದಲ್ಲಿಸಾವಿರ ವರ್ಷಗಳ ಕಾಲ ಗಂಗಾ ರಾಜವಂಶ ಆಳುತ್ತಿತ್ತರು.

ಭೌಗೋಳಿಕ 
ಇದು 2007 ತನಕ ಕರ್ನಾಟಕದ ಕೋಲಾರ ಜಿಲ್ಲೆಯ ಭಾಗವಾಗಿತ್ತು. ಆಗಸ್ಟ್ 2007 23 ರಂದು ಚಿಕ್ಕಬಳ್ಳಾಪುರ ಜಿಲ್ಲೆಯಲ್ಲಿ ರಚಿಸಿದ ನಂತರ , ಧರ್ಮರ್ಮವರಹಳ್ಳಿ ಅದರ ಒಂದು ಭಾಗವಾಗಿ ಎಂದು ಬಂದಿದ್ದಾರೆ . ಸುಮಾರು 2700 ಅಡಿ ಸಮುದ್ರ ಮಟ್ಟದಿಂದ ಇದೆ.

ಕೃಷಿ
ಬಹುತೇಕ ಗ್ರಾಮದ ಎಲ್ಲಾ ಜನರು ಕೃಷಿಯನ್ನೇ ಮುಖ್ಯ ಕಾಯಕವಾಗಿ ಅವಲಂಬಿಸಿಕೊಂಡಿದ್ದಾರೆ.ಶೇಂಗಾ,ಟೊಮೆಟೊ,ಈರುಳ್ಳಿ,ರಾಗಿ ಮತ್ತು ಅಕ್ಕಿ ಗ್ರಾಮದ ಪ್ರಮುಖ ಬೆಳೆಯಾಗಿದೆ.

ಜನಸಂಖ್ಯೆ 
2001 ರ ಜನಗಣತಿಯ ಪ್ರಕಾರ 480 ಜನರು ಮತ್ತು  70 ಮನೆ  ಈ ಗ್ರಾಮದಲ್ಲಿಇದೆ.

ಉಲ್ಲೇಖಗಳು 
http://www.chikballapur.nic.in/tourism.html#chintamani

ಹೊರಗಿನ ಕೊಂಡಿ 
 http://www.chikballapur.nic.in/ 

ಚಿಕ್ಕಬಳ್ಳಾಪುರ ಜಿಲ್ಲೆಯ ಗ್ರಾಮಗಳು
ಅಲೀಪುರ

ಅಲೀಪುರವು ಚಿಕ್ಕಬಳ್ಳಾಪುರ ಜಿಲ್ಲೆಯ, ಗೌರಿ ಬಿದನೂರು ತಾಲ್ಲೂಕಿನ ಒಂದು ಗ್ರಾಮ. ಈ ಗ್ರಾಮವು ದೊಡ್ಡಬಳ್ಳಾಪುರದಿಂದ ಸುಮಾರು ೩೫ ಕಿಲೋಮೀಟರು ದೂರವಿದೆ. ಇದೊಂದು ಪ್ರತ್ಯೇಕವಾದ ಗ್ರಾಮ.

ಇತಿಹಾಸ 
ಈ ಗ್ರಾಮವನ್ನು ೩೦೦ ವರ್ಷಗಳ ಹಿಂದೆ ಬೆಳ್ಳಿಗುಂಟ ಎಂದು ಕರೆಯುತ್ತಿದ್ದರು. ಸೈಯದ್ ಮುಸ್ಥಫ ಈ ಗ್ರಾಮಕ್ಕೆ ಬಂದರು.

ಸಂಚಾರ

ರಸ್ತೆ ಸಾರಿಗೆ: 
ಬೆಂಗಳೂರಿನ ಯಲಹಂಕದಿಂದ ಹಾಗು ದೊಡ್ಡಬಳ್ಳಾಪುರದಿಂದ, ಅಲೀಪುರವು ಸುಮಾರು ೬೫ ಕಿಲೋಮೀಟರು ದೂರವಿದೆ.

ವಿಮಾನ ಮತ್ತು ರೈಲು ಸಾರಿಗೆ: 
ಅಲೀಪುರದಿಂದ, ಕೆಂಪೇಗೌಡ ಇಂಟರ್ನ್ಯಾಷನಲ್ ವಿಮಾನ ನಿಲ್ದಾಣಕ್ಕೆ ೬೦ ಕಿಲೋಮೀಟರ್ ದೂರ ಹಾಗು ೧೮ ಕಿಲೋಮೀಟರು ದೂರದಲ್ಲಿ ರೈಲ್ವೆ ನಿಲ್ದಾಣವಿದೆ.

ಶಾಲಾ-ಕಾಲೇಜುಗಳು 
 ಸರ್ಕಾರಿ ಪ್ರೌಢ ಶಾಲೆ  
 ಸರ್ಕಾರಿ ಉರ್ದು ಶಾಲೆ
 ಬಿಂಟುಲ್ ಹುದಾ ಮೆಮೋರಿಯಲ್ ಶಾಲೆ.
 ಝೈನಾಭಿಯಾ ಬಾಲಕಿಯರ ಪ್ರೌಢಶಾಲೆ
 ನೋಬೆಲ್ ಶಾಲೆ
 ಜೆಮ್ ಇಂಟರ್ನ್ಯಾಷನಲ್ ರೆಸಿಡೆನ್ಸಿಯಲ್ ಸ್ಕೂಲ್

ಉಲ್ಲೇಖಗಳು 
 www.alipur.co 
ಚಿಕ್ಕಬಳ್ಳಾಪುರ ಜಿಲ್ಲೆಯ ಗ್ರಾಮಗಳು
ಎಡ್ವರ್ಡ್ ಎಸ್ಟ್‌ಲಿನ್ ಕಮಿಂಗ್ಸ್‌

ಎಡ್ವರ್ಡ್ ಎಸ್ಟ್‌ಲಿನ್ ಕಮಿಂಗ್ಸ್‌ (ಒಕ್ಟೋಬರ್ 14, 1894 – ಸೆಪ್ಟೆಂಬರ್ 3, 1962)ಅಮೆರಿಕದ ಕವಿ ಮತ್ತು ಚಿತ್ರಕಾರ.

ಜನನ ಮತ್ತು ಜೀವನ
ಜನನ ಕೇಂಬ್ರಿಜ್‍ನ ಮೆಸಚೂಸೆಟ್ಸ್‌ನಲ್ಲಿ. ಹಾರ್ವರ್ಡ್ ವಿಶ್ವವಿದ್ಯಾನಿಲಯದಿಂದ ಪದವೀಧರನಾದ ಮೇಲೆ (1915) ಒಂದನೆಯ ಮಹಾ ಯುದ್ಧ ಕಾಲದಲ್ಲಿ ಫ್ರೆಂಚ್ ಸೈನ್ಯವಿಭಾಗದ ಆಸ್ಪತ್ರೆ ಗಾಡಿಯ (ಆಂಬ್ಯುಲೆನ್ಸ್‌) ಚಾಲಕನಾಗಿ ಸೇವೆಸಲ್ಲಿಸಿದ. ಅನಂತರ ಮೆಸಚೂಸೆಟ್ಸ್‌ನ ಕ್ಯಾಂಪ್ ಡೇವೆನ್ಸ್‌ ಎಂಬಲ್ಲಿ ಸಾಮಾನ್ಯ ಸೈನಿಕನಾಗಿ ಕೆಲಸ ಮಾಡಿದ. ಫ್ರಾನ್ಸಿನಲ್ಲಿದ್ದಾಗ ಈತ ಸೈನಿಕ ಬಂಧನ ಶಿಬಿರದಲ್ಲಿ ಮೂರು ತಿಂಗಳ ಕಾಲವಿದ್ದು ತನಗಾದ ಅನುಭವಗಳನ್ನು ದಿ ಎನಾರ್ಮಸ್ ರೂಮ್ (1922) ಎಂಬ ಪುಸ್ತಕದಲ್ಲಿ ಬರೆದ. 1920 ಮತ್ತು 1930ರ ದಶಕಗಳಲ್ಲಿ ಈತ ಪ್ಯಾರಿಸ್ ಮತ್ತು ಗ್ರೀನಿಚ್‍ಗಳಲ್ಲಿ ಬಹುಮಟ್ಟಿನ ಖ್ಯಾತಿಗಳಿಸಿದ.

ಬರಹಗಾರನಾಗಿ
ಅಮೆರಿಕದ ಆಧುನಿಕ ಕವಿಗಳಲ್ಲಿ ಅತಿ ನಿಷ್ಠಾವಂತ ಪ್ರಯೋಗಕಾರ ನೆನಸಿಕೊಂಡವನೀತ. ಐಹಿಕ ಭೋಗಪ್ರವೃತ್ತಿಯ ಕಟುವಿಮರ್ಶೆಯನ್ನೂ ಕವನಗಳಲ್ಲಿ ಈತನದೇ ಆದ ಅಕ್ಷರಜೋಡಣೆಯ ವಿನ್ಯಾಸವನ್ನೂ ಕಾಣಬಹುದು. ಈತ ನಿಸರ್ಗಪ್ರೇಮಿ. ಪ್ರೇಮ ಮತ್ತು ಯೌವ್ವನಗಳ ವಿಚಾರವಾಗಿ ತನ್ನ ಕವನಗಳಲ್ಲಿ ಹೆಚ್ಚಿನ ವಿವರಗಳನ್ನು ಇತ್ತಿದ್ದಾನೆ. ದಬ್ಬಾಳಿಕೆಯನ್ನು ಕಟುವಾಗಿ ಟೀಕಿಸಿ ಖಂಡಿಸಿದ್ದಾನೆ. ಈತ ಹುಟ್ಟು ಭಾವಗೀತೆಕಾರ. ಇವನ ಟೂಲಿಫ್ಸ್‌ ಅಂಡ್ ಚಿಮ್ನೀಸ್ 1923ರಲ್ಲಿ ಪ್ರಕಟವಾಯಿತು. ಅಮೆರಿಕದ ಸಾಹಿತ್ಯಕ್ಷೇತ್ರದಲ್ಲಿ ವಿಶಿಷ್ಟ ಸೇವೆಸಲ್ಲಿಸಿದ ಕಾರಣ ಈತನಿಗೆ ಡಯಲ್ ಬಹುಮಾನ ದೊರಕಿತು (1925). ನಕ್ಷಾನಿರೂಪಣೆಯ ವೈಚಿತ್ರ್ಯದಲ್ಲಿ ತನ್ನದೇ ಆದ ಒಂದು ವಿಶಿಷ್ಟತೆಯನ್ನು ಈತ ಕೋರಿದ್ದಾನೆ. ಇವನ ರಚನೆಗಳಲ್ಲಿ ಮುಖ್ಯವಾದುವೆಂದರೆ :XLI ಪೋಯಮ್ಸ್ (೧೯೨೫)''', & (೧೯೨೫)  ವೀವ (1931), ಈಮಿ (1933), ನೋ ಥ್ಯಾಂಕ್ಸ್‌ (1935), 1/20 (1937), ಫಿಫ್ಟಿ ಪೊಯೆಮ್ಸ್‌ (1940), I  x I (1944)  ಈತನ ಕವನ ಸಂಕಲನಕ್ಕೆ ಒಂದು ರಾಷ್ಟ್ರೀಯ ಪುಸ್ತಕ ಬಹುಮಾನ ಪ್ರಶಸ್ತಿ ಬಂದಿದೆ (1955). 
ಇವನ ಹಿಮ್ ಎಂಬುದು 21 ದೃಶ್ಯಗಳನ್ನೊಳಗೊಂಡ, ಕಾಲ್ಪನಿಕ ಆಕೃತಿಗಳ ದೃಶ್ಯಪರಂಪರೆ. ಸಿಕ್ಸ್‌ ನಾನ್ ಲೆಕ್ಟರ್ಸ್‌ (1953)-ಒಂದು ವಿಮರ್ಶಕ ಕೃತಿ. CIOPW''  ಎಂಬುದು ಚಾರ್ಕೋಲ್, ಇಂಕ್, ಆಯಿಲ್, ಪೆನ್ಸಿಲ್ ಮತ್ತು ವಾಟರ್ಕಲರ್ ಎಂಬ ಇಂಗ್ಲಿಷ್ ಪದಗಳ ಮೊದಲ ಅಕ್ಷರಗಳಿಂದ ಆದುದು. ಈ ಗ್ರಂಥ ಕಮಿಂಗ್ಸ್‌ನ ರೇಖಾ ಹಾಗೂ ವರ್ಣಚಿತ್ರಗಳ ಸಂಕಲನವಾಗಿದೆ.

ಬಾಹ್ಯ ಸಂಪರ್ಕಗಳು
 
 E. E. Cummings, Lifelong Unitarian Biography of Cummings and his relationship with Unitarianism
 E.E. Cummings Personal Library at LibraryThing
 Papers of E. E. Cummings at the Houghton Library at Harvard University
 E. E. Cummings Collection  at the Harry Ransom Center at the University of Texas at Austin
 Poems by E. E. Cummings at PoetryFoundation.org
 Jonathan Yardley, E. E. Cummings: A Biography, Sunday, October 17, 2004, Page BW02, The Washington Post Book Review
 SPRING:The Journal of the E. E. Cummings Society
 Modern American Poetry 
 E. E. Cummings at Library of Congress Authorities — with 202 catalog records
 Biography and poems of E. E. Cummings at Poets.org
ಅಮೆರಿಕದ ಬರಹಗಾರರು
ಕವಿಗಳು
ಚಿತ್ರಕಾರರು
ತೋಳ್ಳಪಲ್ಲಿ

ತೋಳ್ಳಪಲ್ಲಿ ಕರ್ನಾಟಕದ ಚಿಕ್ಕಬಳ್ಳಾಪುರ ಜೆಲ್ಲೆಯಲ್ಲಿರುವ ಒಂದು ಸಣ್ಣ ಹಳ್ಳಿ. ಇದರ ಸುತ್ತಮುತ್ತಲಿನ ಗ್ರಾಮಗಳೆಂದರೆ ಅಗಟಮಡಕ ಮತ್ತು ಗುಮ್ಮನಾಯಕನ ಪಾಳ್ಯ.

ಹತ್ತಿರದ ಬ್ಯಾಂಕುಗಳು
ಕೆನರಾ ಬ್ಯಾಂಕ್ (ಬಾಗೇಪಲ್ಲಿ), ಸ್ಟೇಟ್ ಬ್ಯಾಂಕ್ ಆಫ್ ಮೈಸೂರ್ (ಬಾಗೇಪಲ್ಲಿ), ಕೋಟಾಕ್ ಮಹೀಂದ್ರ ಬ್ಯಾಂಕ್(ಪತಪಾಳ್ಯ)

ಹತ್ತಿರದ ಶೈಕ್ಷಣಿಕ ಸಂಸ್ಥೆಗಳು
ನ್ಯಾಷನಲ್ ಕಾಲೇಜು ಬಾಗೇಪಲ್ಲಿ, ಸರ್ಕಾರಿ-ಜೂನಿಯರ್ ಕಾಲೇಜು ಬಾಗೇಪಲ್ಲಿ

ಪ್ರಖ್ಯಾತ ವ್ಯಕ್ತಿಗಳು
 ವೆಂಕಟಷಿವಾ ರೆಡ್ಡಿ
 ಸುಧಾ ವಿ ರೆಡ್ಡಿ 
 ಟಿ.ಎ. ರೆಡ್ಡಿ

ಪ್ರಸಿದ್ಧ ಸ್ಥಳಗಳು 
 ಗುಮ್ಮನಾಯಕನ ಕೋಟೆ
 ಅಗತಮಡಕಮ್ಮ ದೇವಸ್ಥಾನ 
 ಶ್ರೀ ರಾಮ ದೇವಸ್ಥಾನ
 ಸಾಯಿ ದೇವಸ್ಥಾನ

ಉಲ್ಲೇಖಗಳು

ಚಿಕ್ಕಬಳ್ಳಾಪುರ ಜಿಲ್ಲೆಯ ಗ್ರಾಮಗಳು
ತುನ್ಗುಸ್ಕಾ ಇವೆನ್ಟ್

ತುನ್ಗುಸ್ಕಾ ಇವೆನ್ಟ್ : ರಷ್ಯ ದೇಶದ ಸೈಬೇರಿಯ ಪ್ರಾಂತ್ಯದ ತುನ್ಗುಸ್ಕಾ ನದಿ ತೀರದಲ್ಲಿ ೩೦ ಜುಲೈ ೧೯೦೮ ರ ಬೆಳಗ್ಗೆ ಮಾನವ ಇತಿಹಾಸದಲ್ಲಿ ಧಾಖಲಾದ ಪ್ರಥಮ ಉಲ್ಕ ಸ್ಪೊಟ ಗೊಂಡಿತು. ಈ ಸ್ಪೊಟ ದಿಂದ ಕೊಟ್ಯಾಂತರ ಮರಗಳು ನಾಶವಾದವು ಮತ್ತು ಸಾವ್ರಿರಾರು ಜಿಂಕೆಗಳು ಸಾವನಪ್ಪಿದವು. ವಿಜ್ನಾನಿ ಗಳ ಅಂಧಾಜಿನ ಪ್ರಕರಾ ಉಲ್ಕೆಯ ಅಳತೆ ೨೦೦ ರಿಂದ ೬೦೦ ಫ಼ೂಟ್ ಉದ್ದವಿರುಬಹುದೆನ್ದು ಭಾವಿಸಲಾಗಿದೆ. ಸ್ಪೋಟದ ತೀವ್ರತೆ ಹಿರೊಷಿಮಾ,ಜಪಾನ್ ಮೇಲೆ ಎಸೆದ ಅಣು ಬಾಂಬ್ ಕಿಂತ್ ೧೦೦೦ ಪಟ್ಟು ಹೆಚ್ಚು ಶಕ್ತಿಶಾಲಿಯಾಗಿತ್ತು ಎಂದು ಭಾವಿಸಲಾಗಿದೆ.

೧೯೦೮ರಲ್ಲಿ ನಡೆದ ಈ ತುನ್ಗುಸ್ಕಾ ಸ್ಫೋಟದ ಕಾಲದಿಂದ, ಅಂದಾಜು ೧೦೦೦ ಪಾಂಡಿತ್ಯಪೂರ್ಣ ಪತ್ರಿಕೆಗಳು (ಮುಖ್ಯವಾಗಿ ರಷ್ಯಾದವು) ಇದರ ಬಗ್ಗೆ ಇವೆ. ೨೦೧೩ ರಲ್ಲಿ, ಸಂಶೋಧಕರ ತಂಡ ಉಲ್ಕಾಶಿಲೆಯ ಮೂಲವನ್ನು ಕಂಡುಹಿಡಿಯಲು ಅದರ ತುಣುಕುಗಳನ್ನು ಸಂಶೋಧಿಸಲು ಸ್ಫೋಟ ಪೀಡಿತ ಪ್ರದೇಶದಲ್ಲಿಯ ಮಧ್ಯ ಭಾಗದಲ್ಲಿನ ಪೀಟ್ ಬಾಗ್‍ನ ಸೂಕ್ಷ್ಮ ಮಾದರಿಗಳನ್ನು ವಿಶ್ಲೇಷಣೆ ಮಾಡಿ ಪ್ರಕಟಿಸಿದರು. ಸುತ್ತ ೪೫೦ ಕಿಮಿ ಪ್ರದೇಸವನ್ನು (೨೯೦ ಚದರ ಮೈಲಿ) ಕಾಡನ್ನು ನಾಶಗೊಳಿಸಿತು.

ದುರಂತಗಳು
ಐಸೊಪ್ರೊಪೈಲ್ ಆಲ್ಕೊಹಾಲ್

ಐಸೊಪ್ರೊಪೈಲ್ ಆಲ್ಕೊಹಾಲ್: ಸುವಾಸನೆ ಬೀರುವ ಬಣ್ಣವಿಲ್ಲದ ದ್ರವವಸ್ತು. ಅಣುಸೂತ್ರ  C3H8O .

ರಾಸಾಯನಿಕ ಗುಣಗಳು
200 ಸೆಂ. ಉಷ್ಣತೆಯಲ್ಲಿ ಸಾಂದ್ರತೆ 0.7856. ಕುದಿಯುವ ಬಿಂದು 82.40 ಸೆಂ.ನೀರು ಮತ್ತು ಆಗಾರ್ಯ್‌ನಿಕ್ ಲೀನಕಾರಿಗಳೊಡನೆ ಬೆರೆಯುವುದು. ನೀರಿನೊಡನೆ ನಿಯತ ಕುದಿಮಿಶ್ರಣ (ಕುದಿಯುವ ಬಿಂದು 80.40 ಸೆಂ.) ಕೊಡುವುದು. ಈ ಮಿಶ್ರಣದಲ್ಲಿ ಗಾತ್ರಾನುಸಾರ 91% ಆಲ್ಕೊಹಾಲ್ ಇರುತ್ತದೆ. ಪೆಟ್ರೋಲಿಯಂ ಎಣ್ಣೆಯಲ್ಲಿ ಹಲವು ಭಾರವಾದ ಹೈಡ್ರೊಕಾರ್ಬನುಗಳಿರುತ್ತವೆ. ಇವನ್ನು ವಿಭಜನಾತಂತ್ರಕ್ಕೆ ಗುರಿಪಡಿಸಿದಾಗ ದೊರೆಯುವ ಕಿರಿಯ ಹೈಡ್ರೊಕಾರ್ಬನುಗಳಲ್ಲಿ ಪ್ರೊಪೈಲೀನ್ ಸಹ ಒಂದು. ಇದನ್ನು 90%-95% ಸಲ್ಫ್ಯೂರಿಕ್ ಆಮ್ಲದಲ್ಲಿ ವಿಲೀನಗೊಳಿಸಿ ಅನಂತರ ನೀರು ಸೇರಿಸಿ ಕುದಿಸಿದರೆ ಐಸೊಪ್ರೊಪೈಲ್ ಆಲ್ಕೊಹಾಲ್ ಬಟ್ಟಿ ಇಳಿಯುವುದು; ಸ್ವಲ್ಪ ಐಸೊಪ್ರೊಪೈಲ್ ಈಥರ್ ಉಪವಸ್ತುವಾಗಿ ದೊರೆಯುವುದು. ಈ ಕ್ರಿಯೆಗಳನ್ನು ಕೆಳಕಂಡ ಸಮೀಕರಣಗಳು ಸೂಚಿಸುತ್ತವೆ.

ತಯಾರಿಕೆ
ಅಸಿಟೋನನ್ನು ಸೋಡಿಯಂ ಅಮಾಲ್ಗಮ್‍ನಿಂದ ಅಪಕರ್ಷಿಸಿದಾಗ ಅಥವಾ 1500-1800 ಸೆಂ. ಉಷ್ಣತೆಯಲ್ಲಿ ಒತ್ತಡ ಹೇರಿ ನಿಕ್ಕಲ್ ಅಥವಾ ತಾಮ್ರ ವೇಗವರ್ಧಕದ ಸಮ್ಮುಖದಲ್ಲಿ ಹೈಡ್ರೊಜನನ್ನು ಕೂಡಿಸಿದಾಗ ಐಸೊಪ್ರೊಪೈಲ್ ಆಲ್ಕೊಹಾಲ್ ಉಂಟಾಗುವುದು.

ಲಕ್ಷಣಗಳು
ಐಸೊಪ್ರೊಪೈಲ್ ಆಲ್ಕೊಹಾಲಿಗೆ ದ್ವಿತೀಯಕ ಆಲ್ಕೊಹಾಲುಗಳಿಗೆ ಇರಬೇಕಾದ ಸಮಸ್ತ ಲಕ್ಷಣಗಳೂ ಇವೆ.

ಉಪಯೋಗಗಳು
ಇದರ ಮುಖ್ಯ ಉಪಯೋಗ ಅಸಿಟೋನ್ ತಯಾರಿಕೆಯಲ್ಲಿ. ಸ್ಫೋಟಕಗಳು ಮತ್ತು ಪ್ಲಾಸ್ಟಿಕ್ಕುಗಳ ತಯಾರಿಕೆಯಲ್ಲಿ ಅಗಾಧ ಪ್ರಮಾಣದ ಅಸಿಟೋನ್ ಬೇಕಾಗುತ್ತದೆ. 3000ಸೆಂ. ಉಷ್ಣತೆಗೆ ಕಾಯಿಸಿದ ತಾಮ್ರದ ತಂತಿಬಲೆಯೊಂದರ ಮೂಲಕ ಐಸೊಪ್ರೊಪೈಲ್ ಆಲ್ಕೊಹಾಲಿನ ಆವಿಯನ್ನು ಹಾಯಿಸಿ ಆಸಿಟೋನ್ ಪಡೆಯುತ್ತಾರೆ.
ಐಸೊಪ್ರೊಪೈಲ್ ಆಲ್ಕೊಹಾಲ್ ನೀರು ಘನೀಭವಿಸುವುದನ್ನು ವಿರೋಧಿಸುತ್ತದೆ. ಆದ್ದರಿಂದ ಮೋಟಾರ್ ವಾಹನಗಳಲ್ಲಿ ಬಳಸುವ ನೀರು ಹೆಪ್ಪುಗಟ್ಟದಿರಲು ಇದನ್ನು ನೀರಿನೊಡನೆ ಸೇರಿಸುತ್ತಾರೆ. ಉಗುರಿನ ಪಾಲಿಷ್, ಕ್ಷೌರಕ್ಕೆ ಉಪಯೋಗಿಸುವ ಲೋಷನ್, ಅಂಗರಾಗಗಳು, ಸುಗಂಧಗಳು, ಥೈಮಾಲ್ ಇತ್ಯಾದಿಗಳ ತಯಾರಿಕೆಯಲ್ಲಿ ಐಸೊಪ್ರೊಪೈಲ್ ಆಲ್ಕೊಹಾಲಿನ ಪಾತ್ರವಿದೆ. ಇದರ ಎಸ್ಟರುಗಳು ಮೆರುಗೆಣ್ಣೆಗಳಿಗೆ (ಲಾಕ್ವರ್ಸ್‌) ಉತ್ತಮ ಲೀನಕಾರಿಗಳು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 CDC – NIOSH Pocket Guide to Chemical Hazards - Isopropyl alcohol
 Environmental Health Criteria 103: 2-Propanol

ರಾಸಾಯನಿಕ ಸಂಯುಕ್ತಗಳು
ರಸಾಯನಶಾಸ್ತ್ರ
ಐಸೊಪ್ರೊಪೈಲ್ ಕ್ಲೋರೈಡ್

ಐಸೊಪ್ರೊಪೈಲ್ ಕ್ಲೋರೈಡ್ ಮಧುರ ವಾಸನೆಯಿರುವ ಬಣ್ಣವಿಲ್ಲದ ದ್ರವವಸ್ತು. ಅಣುಸೂತ್ರ   C3H7Cl

ರಾಸಾಯನಿಕ ಗುಣಗಳು
200 ಸೆಂ. ಉಷ್ಣತೆಯಲ್ಲಿ ಸಾಂದ್ರತೆ 0.859. ಕುದಿಯುವ ಬಿಂದು 36.50 ಸೆಂ. ನೀರಿನಲ್ಲಿ ಅದ್ರಾವ್ಯ. ಅನೇಕ ಆಗಾರ್ಯ್‌ನಿಕ್ ಲೀನಕಾರಿಗಳೊಂದಿಗೆ ಬೆರೆಯುತ್ತದೆ.

ತಯಾರಿಕೆ 
ನಿರ್ಜಲ ಸತುವಿನ ಕ್ಲೋರೈಡಿನ ಸಮ್ಮುಖದಲ್ಲಿ ಹೈಡ್ರೋಕ್ಲೋರಿಕ್ ಆಮ್ಲ ಮತ್ತು  ಐಸೊಪ್ರೊಪೈಲ್ ಆಲ್ಕೋಹಾಲುಗಳು ಪರಸ್ಪರ ವರ್ತಿಸಿದಾಗ ಅಥವಾ ಆಲ್ಕೋಹಾಲ್ ಮತ್ತು ಹೈಡ್ರೋಜನ್ ಕ್ಲೋರೈಡುಗಳ ಮಿಶ್ರಣವನ್ನು ಆವಿಯ ರೂಪದಲ್ಲಿ ಕಾಯಿಸಿದ ಮೆಗ್ನೀಸಿಯಂ ಕ್ಲೋರೈಡಿನ ಮೇಲೆ ಹಾಯಿಸಿದಾಗ ಐಸೊಪ್ರೊಪೈಲ್ ಕ್ಲೋರೈಡು ದೊರೆಯುವುದು. ಕೈಗಾರಿಕಾ ಪ್ರಮಾಣದಲ್ಲಿ ಇದನ್ನು ತಯಾರಿಸುವುದು ಹೀಗೆಯೇ.

ಉಪಯೋಗಗಳು
ಕೊಬ್ಬುಗಳಿಗೆ ಇದು ಉತ್ತಮ ಲೀನಕಾರಿ ಎನಿಸಿಕೊಂಡಿದೆ.

ರಸಾಯನಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರಾಸಾಯನಿಕ ಸಂಯುಕ್ತಗಳು
ಕಮಾಚಿ ಹುಲ್ಲು

ಕಮಾಚಿ ಹುಲ್ಲು ಏಷಿಯಾ ಮೂಲದ ಒಂದು ಜಾತಿಯ ಹುಲ್ಲು.

ವೈಜ್ಞಾನಿಕ ಹೆಸರು
ಪೋಯೇಸಿ ಕುಟುಂಬ. ಇದರ ಶಾಸ್ತ್ರೀಯ ನಾಮ ಸಿಂಬೋಪೋಗಾನ್ ನಾರ್ಡಸ್ ಎಂದು.

ಪ್ರಭೇದಗಳು
ಇದರಲ್ಲಿ ಮುಖ್ಯವಾಗಿ ಎರಡು ಪ್ರಭೇದಗಳಿವೆ-ಸಿಂಬೋಪೋಗಾನ್ ನಾರ್ಡಸ್ ಲೀನಾಬಾಟು ಮತ್ತು ಸಿ. ನಾರ್ಡಸ್ ಮಹಾವೆಂಗಿನಿ. ಸಿ.ನಾರ್ಡಸ್ ಮಹಾವೆಂಗಿನಿ ಭೇದವನ್ನು ಕೆಲವರು ಸಿಂಬೋಪೋಗಾನ್ ವಿಂಟರೇನಿಯಸ್ ಪ್ರಭೇದ ಎಂದೂ ಕರೆಯುತ್ತಾರೆ. ಎರಡು ಬಗೆಗಳನ್ನೂ ಶ್ರೀಲಂಕ ಮತ್ತು ಜಾವ ದ್ವೀಪಗಳಲ್ಲಿ ಯಥೇಚ್ಛವಾಗಿ ಬೆಳೆಸುತ್ತಾರೆ. ಅಲ್ಲದೆ ಆಫ್ರಿಕ, ಆಸ್ಟ್ರೇಲಿಯ ಮತ್ತು ಏಷ್ಯದ ಉಷ್ಣವಲಯಗಳಲ್ಲಿ ಇವು ಸ್ವಾಭಾವಿಕವಾಗಿ ಬೆಳೆಯುತ್ತವೆ. ಇದರ ಇನ್ನೊಂದು ವಿಧವಾದ ಸಿಂಬೋಪೋಗಾನ್ ಕನ್ಫರ್ಟಿಫ್ಲೋರಸ್ ಎಂಬ ಹುಲ್ಲು ನೀಲಗಿರಿ, ಅಣ್ಣಾಮಲೈ ಹಾಗೂ ಅಸ್ಸಾಮಿನ ಈಶಾನ್ಯ ಭಾಗಗಳ ಬೆಟ್ಟಪ್ರದೇಶಗಳಲ್ಲಿ ಬೆಳೆಯುತ್ತದೆ. ಕರ್ನಾಟಕ ಮತ್ತು ಪಂಜಾಬ್‍ಗಳಲ್ಲಿ ಕಾಣಬರುವ ಈ ಪ್ರಭೇದ ಸ್ಥಳೀಯವಾಗಿರಬಹುದು ಇಲ್ಲವೆ ಯಾವುದೋ ಒಂದು ಕಾಲದಲ್ಲಿ ಬೇರೆ ಕಡೆಯಿಂದ ತಂದು ರೂಢಿಸಿದ್ದಾಗಿರಬಹುದು.

ಲಕ್ಷಣಗಳು
ಕಮಾಚಿ ಹುಲ್ಲು ಸು. 4'-6' ಎತ್ತರ ಬೆಳೆಯುತ್ತದೆ. ಇತರ ಹುಲ್ಲುಗಳಲ್ಲಿರುವಂತೆಯೇ ಇದರಲ್ಲೂ ತೊಡಕುಬೇರೂ ಉದ್ದವಾದ ಎಸಳಿನಂತಿರುವ ಎಲೆಗಳೂ ಇವೆ. ಎಲೆಗಳಲ್ಲಿ ಸಮಾನಾಂತರ ನಾಳವಿನ್ಯಾಸವಿದೆ. ಹೂಗೊಂಚಲು ಸಂಕೀರ್ಣಪುಷ್ಪಗುಚ್ಛ ಮಾದರಿಯದು. ಬಹುವಾಗಿ ಕವಲೊಡೆದು ವಿಪುಲ ಸಂಖ್ಯೆಯ ಪುಟ್ಟ ಪುಟ್ಟ ಹೂಗುಂಪುಗಳನ್ನು (ಸ್ಪೈಕ್ಲೆಟ್) ಹೊಂದಿರುತ್ತದೆ.

ಉಪಯೋಗಗಳು
ಈ ಹುಲ್ಲಿನಿಂದ ಸಿಟ್ರೊನೆಲ ತೈಲವನ್ನು ತೆಗೆಯುತ್ತಾರೆ. ನಸುಹಳದಿ ಬಣ್ಣದ ಈ ಎಣ್ಣೆಯನ್ನು ಶ್ರೀಲಂಕ ಮತ್ತು ಜಾವ ದ್ವೀಪಗಳಲ್ಲಿ ಒಣಗಿಸಿದ ಎಲೆಗಳಿಂದ ಆಸವೀಕರಣದ (ಆವಿ ಬಟ್ಟಿಯಿಳಿಸುವಿಕೆಯ) ಮೂಲಕ ಹೊರ ತೆಗೆಯುತ್ತಾರೆ. ಸಾಧಾರಣವಾಗಿ ಕೃಷಿ ಮಾಡಿದ 8 ತಿಂಗಳ ಅನಂತರ ಹುಲ್ಲು ಎಣ್ಣೆ ತೆಗೆಯಲು ಯೋಗ್ಯವಾಗುತ್ತದೆ. ಹುಲ್ಲನ್ನು ವರ್ಷಕ್ಕೆ ನಾಲ್ಕು ಸಲ ಕಟಾವು ಮಾಡುತ್ತಾರೆ. ಎಣ್ಣೆಯ ಸರಾಸರಿ ವಾರ್ಷಿಕ ಉತ್ಪನ್ನ ಎಕರೆಗೆ 68 ಪೌಂಡುಗಳು. ಈ ಎಣ್ಣೆಯಲ್ಲಿ ಹಲವಾರು ಬಗೆಯ ಸಂಯುಕ್ತಗಳಿವೆ. ಇವುಗಳಲ್ಲಿ ಆಲ್ಕೊಹಾಲ್, ಜಿರಾನಿಯಾಲ್, ಸಿಟ್ರೊನೆಲ್ಲಾಲ್, ಮೀಥೈಲ್ ಯೂಜಿನಾಲ್, ಬೊರಿನಿಯಾಲ್, ಮೀಥೈಲ್ ಹೆಪಟೋನ್ ಮತ್ತು ಫಾರ್ನೆಸಾಲ್ ಇವು ಮುಖ್ಯವಾದುವು.
ಸಿಂಬೋಪೋಗಾನ್ ನಾರ್ಡಸಿನಿಂದ ದೊರೆತ ಎಣ್ಣೆ ಬೇರೆ ಪ್ರಭೇದಗಳಿಂದ ದೊರೆತ ಎಣ್ಣೆಗಿಂತ ಅಷ್ಟು ಉತ್ತಮವಾದುದೇನಲ್ಲ. ಆದ್ದರಿಂದ ಇದನ್ನು ಕಡಿಮೆ ದರ್ಜೆಯ ಸುಗಂಧದ್ರವ್ಯಗಳನ್ನೂ ಸಾಬೂನುಗಳನ್ನೂ ಪಾಲಿಷ್ ಮತ್ತು ಕೀಟ ನಿರೋಧಕಗಳನ್ನೂ ತಯಾರಿಸಲು ಉಪಯೋಗಿಸುತ್ತಾರೆ. ಅಲ್ಲದೆ ಸಾಮಾನ್ಯವಾಗಿ ಸೊಳ್ಳೆಗಳ ನಿರ್ಮೂಲನಕ್ಕೆ ಪ್ರತಿರೋಧಕವಾಗಿಯೂ ಬಳಸುತ್ತಾರೆ. ಜಾವದಲ್ಲಿ ಇದನ್ನು ಕ್ಲಿಷ್ಟಸಾವಯವ ಸಂಯುಕ್ತಗಳ ತಯಾರಿಕೆಯಲ್ಲಿ ಉಪಯೋಗಿಸುತ್ತಾರೆ. ಅಲ್ಲದೆ ಸಾಬೂನುಗಳಿಗೆ ಸುವಾಸನೆ ಕೊಡಲೂ ಬಳಸುತ್ತಾರೆ.

ಉಲ್ಲೇಖಗಳು 

 http://plants.usda.gov/java/profile?symbol=CYNA
 http://www.fao.org/AG/AGP/AGPC/doc/GBASE/DATA/PF000206.HTM 
ಸಸ್ಯಗಳು
ಹುಲ್ಲು
ಎಣ್ಣೆಗಳು
ಕಬ್ಬಾರೆ ಹಕ್ಕಿ

ಕಬ್ಬಾರೆ ಹಕ್ಕಿ :ಇವು ಪ್ರಪಂಚದ ಉಷ್ಣ ಹಾಗೂ ಸಮಶೀತೋಷ್ಣ ವಲಯಗಳಲ್ಲಿ ಸಾಮಾನ್ಯವಾಗಿ ಕಂಡು ಬರುವ ನೀಳಗಾಲಿನ ನೀರಿನಲ್ಲಿ ನಡೆದಾಡುವ ಹಕ್ಕಿಗಳು (ಹೆರಾನ್).

ವೈಜ್ಞಾನಿಕ ಹೆಸರು
ಸಿಕೋನಿಫಾರ್ಮಿಸ್ ಗಣದ ಆರ್ಡೆಯಿಡೀ ಕುಟುಂಬಕ್ಕೆ ಸೇರಿದ ಹಕ್ಕಿಗಳು.ಒಂದು ಬಗೆಯ ಕಬ್ಬಾರೆಯನ್ನು ಕನ್ನಡ ನಾಡಿನ ಕೆಲವೆಡೆ ನಾರಾಯಣಿ ಪಕ್ಷಿ ಎಂದು ಕರೆಯುತ್ತಾರೆ.

ಪ್ರಭೇದಗಳು

ನಮ್ಮ ದೇಶದಲ್ಲಿ ಕಬ್ಬಾರೆ ಎಂದು ಕರೆಯುವ ಹಕ್ಕಿಗಳು ಬೇರೆ ಬೇರೆ ಜಾತಿಗೆ ಸೇರಿವೆ. ಅಲ್ಲದೆ ಇವುಗಳ ಬೇರೆ ಬೇರೆ ಪ್ರಭೇದಗಳು ಅಮೆರಿಕ, ಯುರೋಪು, ಆಫ್ರಿಕ ಖಂಡಗಳಲ್ಲೂ ವ್ಯಾಪಿಸಿವೆ. ಭಾರತದಲ್ಲಿ ಅರ್ಡೆಯ ಜಾತಿಯಲ್ಲಿ ಆರ್ಡೆಯ ಇನ್ನಿಗ್ನಿಸ್ (ಬಿಳಿ ಹೊಟ್ಟೆ ಕಬ್ಬಾರೆ), ಆರ್ಡೆಯ ಗೋಲಿಯಾಸ್ (ಐದಡಿ ನಿಲುವಿನ ಪಕ್ಷಿ), ಆರ್ಡೆಯ ಸಿನೇರಿಯ (ನಾರಾಯಣಿ ಪಕ್ಷಿ) ಮತ್ತು ಆರ್ಡೆಯ ಪಫೂರ್ಯ್‌ರಿಯ (ಕೆಂಪು ನಾರಾಯಣಿ ಪಕ್ಷಿ)-ಇವು ಪ್ರಮುಖ ಪ್ರಭೇದಗಳು. ಬೂಟೊರಿಡಿಸ್ ಸ್ಟ್ರಯೇಟಸ್ (ಪುಟ್ಟ ಹಸಿರು ಕಬ್ಬಾರೆ), ಆರ್ಡಿಯೋಲ ಗ್ರಾಯಿ (ಬತ್ತದ ಗದ್ದೆಯ ಅಥವಾ ಕೊಳದ ಕಬ್ಬಾರೆ), ನಿಕ್ಟಿಕೊರಾಕ್ಸ್‌ ನಿಕ್ಟಿಕೊರಾಕ್ಸ್‌ (ಇರುಳ ಕಂಕ)-ಈ ಜಾತಿ ಪ್ರಭೇದಗಳೂ ಕಂಡುಬರುತ್ತವೆ.

ಲಕ್ಷಣಗಳು

ಇವುಗಳ ದೇಹದ ಗಾತ್ರ ಕೋಳಿಯ ಗಾತ್ರದಿಂದ ಹಿಡಿದು ರಣಹದ್ದಿನ ಗಾತ್ರಕ್ಕೂ ಸ್ವಲ್ಪ ದೊಡ್ಡದಾಗಿರುತ್ತದೆ. ಇವುಗಳ ಕೊಕ್ಕು ನೀಳ ಮತ್ತು ಚೂಪು, ಭಲ್ಲೆಯ ಆಕಾರ; ಕೆಲವು ಪ್ರಭೇದಗಳಲ್ಲಿ ಕೊಕ್ಕಿನ ಅಂಚು ಸ್ವಲ್ಪಮಟ್ಟಿಗೆ ದಂತಿತವಾಗಿರುತ್ತದೆ. ಕುತ್ತಿಗೆ ಅನೇಕ ಪ್ರಭೇದಗಳಲ್ಲಿ ನೀಳ, ತೆಳು ಹಾಗೂ ಬಳುಕುವಂಥದ್ದು, ಕುತ್ತಿಗೆಯ ಮಧ್ಯಭಾಗ ಕೊಂಕಾಗಿರುವುದರಿಂದ ಇವು ಹಾರುವಾಗ ಅಥವಾ ಕಾಲುಗಳ ಮೇಲೆ ನಿಂತಾಗ, ಕುತ್ತಿಗೆ S ಆಕಾರದಂತಿರುವುದು ಈ ಹಕ್ಕಿಗಳ ಮತ್ತೊಂದು ವೈಶಿಷ್ಟ್ಯ. ಇವುಗಳ ಕಾಲುಗಳಲ್ಲಿ ಟಿಬಿಯ ಎಲುಬು ಇರುವ ಭಾಗ ನೀಳವಾಗಿದ್ದು, ಭಾಗಶಃ ಬೋಳಾಗಿರುತ್ತದೆ. ಬೆರಳುಗಳು ನೀಳವಾಗಿ ತೆಳುವಾಗಿವೆ. ಮಧ್ಯದ ಮತ್ತು ಹೊರ ಬೆರಳುಗಳ ಮಧ್ಯೆ ಒಂದು ಚಿಕ್ಕ ಜಲಪಾದವಿದೆ. ಮಧ್ಯದ ಬೆರಳಿನ ಸ್ವಲ್ಪ ಬಾಗಿದ ಚೂಪು ನಖದ ಮೇಲೆ ಬಾಚಣಿಗೆಯಂಥ ರಚನೆಯಿದೆ. ಹಿಂಬೆರಳು ಚೆನ್ನಾಗಿ ಬೆಳೆದು ಇತರ ಬೆರಳುಗಳ ಮಧ್ಯದಲ್ಲಿಯೇ ಇರುವುದರಿಂದ ಹಕ್ಕಿ ನಿಂತು ಕೊಂಡಾಗ ದೇಹದ ಭಾರ ಎಲ್ಲ ಬೆರಳುಗಳ ಮೇಲೆ ಬೀಳುತ್ತದೆ. ದೇಹವನ್ನು ಆವರಿಸಿರುವ ತುಪ್ಪಳ ಮೃದು ಮತ್ತು ಸಾಮಾನ್ಯವಾಗಿ ವಿರಳ. ದೇಹದ ಬಣ್ಣ ಬಿಳುಪು. ಬೂದು, ಕಂದು ಅಥವಾ ಪಾಟಿಲ. ಕೆಲವು ಪ್ರಭೇದಗಳಲ್ಲಿ ಗರಿಗಳು ಮಚ್ಚೆ ಮತ್ತು ಪಟ್ಟೆಗಳಿಂದ ಕೂಡಿರುವುದೂ ಉಂಟು. ಸಂತಾನವೃದ್ಧಿಯ ಕಾಲದಲ್ಲಿ ಕೆಲವು ಬಗೆಯ ಪಕ್ಷಿಗಳ ತಲೆಯ ಮತ್ತು ಬೆನ್ನಿನ ಮೇಲೆ ಉದ್ದದ, ನಾರು ರೂಪದ ಅಲಂಕಾರದ ಗರಿಗಳು ಮೂಡುತ್ತವೆ. ಗಂಡು ಮತ್ತು ಹೆಣ್ಣು ಪಕ್ಷಿಗಳು ಹೊರನೋಟಕ್ಕೆ ಒಂದೇ ಬಗೆ. ಇವು ಸಾಮಾನ್ಯವಾಗಿ ಕೆರೆ, ಕೊಳ, ತೊರೆ, ಖಾರಿ ಮತ್ತು ಅಳಿವೆಗಳಲ್ಲಿ ಕಂಡುಬಂದರೂ ಕೆಲವು ಸಂದರ್ಭಗಳಲ್ಲಿ ಒಣ ಭೂ ಪ್ರದೇಶದ ಮೇಲೂ ನಡೆದಾಡುವುದನ್ನು ಕಾಣಬಹುದು. ಇವುಗಳ ರೆಕ್ಕೆ ಅಗಲ, ಬಾಲ ಮೊಟಕು. ಇವು ನೀರಿನ ಮೇಲೆ ಕೆಳಮಟ್ಟದಲ್ಲಿಯೇ ಹಾರುತ್ತವೆ. ಉತ್ತಳ ನೀರಿನಲ್ಲಿ ನಿಶ್ಚಲವಾಗಿ ನಿಲ್ಲುವುದು ಇವಕ್ಕೆ ಪ್ರಿಯ. ಈ ಭಂಗಿಯಲ್ಲಿಯೇ ಇವು ತಮ್ಮ ಆಹಾರ ಜೀವಿಯನ್ನು ಹೊಂಚು ಹಾಕಿ ಸಮಯ ಸಿಕ್ಕಿದಾಗ ತಮ್ಮ ಚೂಪಾದ ಕೊಕ್ಕಿನಿಂದ ಹಿಡಿದು ಇಡಿಯಾಗಿ ಗಬಕ್ಕನೆ ನುಂಗುತ್ತವೆ. ಅಜೀರ್ಣವಾದ ಆಹಾರವನ್ನು ತುತ್ತುಗಳ ರೂಪದಲ್ಲಿ ಹೊರಕ್ಕೆ ಹಾಕುತ್ತವೆ. ನೀರಿನಲ್ಲಿ ವಾಸಿಸುವ ಮೀನು, ಕಪ್ಪೆ, ಏಡಿ, ಸೀಗಡಿ ಮುಂತಾದುವು ಇವುಗಳ ಮುಖ್ಯ ಆಹಾರ. ಬಯಲಿನಲ್ಲಿದ್ದಾಗ ಕೀಟ ಮತ್ತು ಹಲ್ಲಿಗಳನ್ನು ಹಿಡಿಯುವುದೂ ಉಂಟು.

ಸಂತಾನೋತ್ಪತ್ತಿ
ಆಹಾರಾರ್ಜನೆ ಮಾಡುವಾಗ ಇವು ಒಂಟೊಂಟಿಯಾಗಿ ಕಂಡು ಬಂದರೂ ಸಂತಾನೋತ್ಪತ್ತಿ ಕಾಲದಲ್ಲಿ ಗುಂಪುಗೂಡಿ ಸಾಮೂಹಿಕವಾಗಿ ಮರಗಳ ಮೇಲೆ, ಪೊದೆಗಳಲ್ಲಿ ಅಥವಾ ಭೂಮಿಯ ಮೇಲೆ ಮರದ ಕಡ್ಡಿಗಳ ಒರಟು ಗೂಡುಗಳನ್ನು ಕಟ್ಟುತ್ತವೆ. ಒಂದು ಗೂಡಿನಲ್ಲಿ 3-6 ಮೊಟ್ಟೆಗಳನ್ನಿಡುತ್ತವೆ. ಮೊಟ್ಟೆಗಳ ಬಣ್ಣ ಮಾಸಲು ಕಂದು ಅಥವಾ ನೀಲಿಮಿಶ್ರಿತ ಬೂದು. 21-26 ದಿನಗಳವರೆಗೆ ಕಾವು ಕೊಟ್ಟಮೇಲೆ ಮೊಟ್ಟೆಯಿಂದ ಮರಿಗಳು ಹೊರಬರುತ್ತವೆ. ಗೂಡು ಕಟ್ಟುವುದರಲ್ಲಿ ಕಾವು ಕೊಡುವುದರಲ್ಲಿ ಮತ್ತು ಮರಿಗಳಿಗೆ ಗುಟುಕು ಕೊಟ್ಟು ಪಾಲನೆ ಮಾಡುವುದರಲ್ಲಿ ಗಂಡು ಹೆಣ್ಣು ಎರಡೂ ಭಾಗಿಯಾಗುತ್ತವೆ.

ಬಾಹ್ಯ ಸಂಪರ್ಕಗಳು
 HeronConservation Heron Specialist Group of IUCN
 Heron videos  on the Internet Bird Collection

ಪಕ್ಷಿಗಳು
ಹಕ್ಕಿಗಳು
ಆಪಲ್ ಪೈ

ಆಪಲ್ ಪೈ ಸೇಬನ್ನು ತನ್ನ ಪ್ರಧಾನ ಹೂರಣ ಪದಾರ್ಥವಾಗಿ ಹೊಂದಿರುವ ಒಂದು ಹಣ್ಣಿನ ಪೈ. ಅದನ್ನು, ಆಯಾ ಸಂದರ್ಭಗಳಲ್ಲಿ, ಮೇಲೆ ಕಡೆದ ಕೆನೆ ಅಥವಾ ಐಸ್ ಕ್ರೀಂನೊಂದಿಗೆ, ಅಥವಾ ಚೆಡರ್ ಚೀಸ್‍ನ ಜೊತೆ ಬಡಿಸಲಾಗುತ್ತದೆ. ಪೇಸ್ಟ್ರಿಯನ್ನು ಸಾಮಾನ್ಯವಾಗಿ ಮೇಲೆ ಮತ್ತು ಕೆಳಗೆ ಬಳಸಲಾಗುತ್ತದೆ, ಹಾಗಾಗಿ ಇದು ದ್ವಿಪದರ ಪೈ. ಮೇಲಿನ ಪದರವು ದುಂಡಗಿನ ಆಕಾರದ ಪದರ ಅಥವಾ ತೆಳು ಪಟ್ಟಿಗಳಿಂದ ನೇಯ್ದ ಪೇಸ್ಟ್ರಿ ಜಾಲರಿಯಾಗಿರಬಹುದು; ಕೇವಲ ಮೇಲ್ಪದರದ ಡೀಪ್ ಡಿಶ್ ಆಪಲ್ ಪೈ, ಮತ್ತು ತೆರೆದ ಮುಖದ ಟಾರ್ಟ್ ಟ್ಯಾಟಿನ್ ಇದಕ್ಕೆ ಅಪವಾದಗಳು. ಇದನ್ನು ಐದು ಅಮೆರಿಕನ್ನರಲ್ಲಿ ಒಬ್ಬರು ಕುಂಬಳಕಾಯ್ (13%) ಮತ್ತು ಪೆಕನ್ ಪೈ (12%) ಮೇಲೆ (19%) ಆಯ್ಪಲ್ ಪೈ ಅನ್ನು ಆಯ್ಕೆ ಮಾಡಿದ್ದಾರೆ ಎಂದು ಸಮೀಕ್ಷೆಯು ತೋರಿಸಿದೆ. ಇಂಗ್ಲಿಷ್ ವಸಾಹತುಗಾರರು ಆಪಲ್ ಪೈ ಮಾಡುವಿಕೆಯನ್ನು ಅಮೇರಿಕಾಕ್ಕೆ ಕರೆತಂದರು ಎಂದು ಹೇಳಲಾಗಿದೆ.

ಪದಾರ್ಥಗಳು

ಆಪಲ್ ಪೈ ಅನ್ನು ವಿವಿಧ ರೀತಿಯ ಸೇಬುಗಳೊಂದಿಗೆ ತಯಾರಿಸಬಹುದು. ಹೆಚ್ಚು ಜನಪ್ರಿಯ ಅಡುಗೆ ಸೇಬುಗಳು ಬ್ರಾಂಲಿ, ಎಂಪೈರ್, ನಾರ್ದರ್ನ್ ಸ್ಪೈ, ಗ್ರಾನ್ನಿ ಸ್ಮಿತ್, ಮತ್ತು ಮ್ಯಾಕಿಂತೋಷ್ ಪೈಗೆ ತಾಜಾ ಹಣ್ಣು  ಆಗಿವೆ, ಪೂರ್ವಸಿದ್ಧ, ಅಥವಾ ಒಣಗಿದ ಸೇಬಿನಿಂದ ಮರಳಿಮಾಡಬಹುದು. ಈ ವಿವಿಧ ರೀತಿಯ ಸೇಬುಗಳು (ಪೂರ್ವಸಿದ್ಧ, ಒಣಗಿದ, ತಾಜಾ) ಅಂತಿಮ ವಿನ್ಯಾಸವನ್ನು ಪರಿಣಾಮಗೊಳಿಸುತ್ತದೆ ಮತ್ತು ಬೇಕಾಗುವ ಅಡುಗೆ ಸಮಯದ ಅಂತರ ಬದಲಾಗುತ್ತವೆ, ಆದ್ದರಿಂದ ಜನರಿಗೆ ರುಚಿ ಪರಿಣಾಮ ಬೀರಿದೆ ಅಥವಾ ರುಚಿ ಇಲ್ಲದಿದ್ದರೆ ಅದರ ಬಗ್ಗೆ ಅಸಮ್ಮತಿ ಸೂಚಿಸುತ್ತಾರೆ. ತಾಜಾ ಹಣ್ಣಿನ ಲಭ್ಯವಿಲ್ಲದಿದ್ದಾಗ ಒಣಗಿದ ಅಥವಾ ಸಂರಕ್ಷಿಸಲಾದ ಸೇಬುಗಳನ್ನು ಮೂಲತಃ ಬದಲಿಯಾಗಿ ಬಳಸಲಾಗುತ್ತಿತ್ತು. ಸೇಬುಗಳ ಜೊತೆಗೆ ಜನರು ಸಾಮಾನ್ಯವಾಗಿ ದಾಲ್ಚಿನ್ನಿ, ಉಪ್ಪು, ಬೆಣ್ಣೆ, ಮತ್ತು ಮುಖ್ಯವಾಗಿ ಸಕ್ಕರೆ ಬಳಸುತ್ತಾರೆ. ಹಳೆಯ ಪಾಕವಿಧಾನಗಳಲ್ಲಿ ಹೆಚ್ಚಿನವುಗಳಿಗೆ ಸಕ್ಕರೆಯ ಬೆಲೆಯ ಕಾರಣದಿಂದ ಅದನ್ನು ಸೇರಿಸುತ್ತಿರಲಿಲ್ಲ. ಬೇರೆ ಉತ್ತಮ ಸಿಹಿಕಾರಕ ಆಯ್ಕೆಯನ್ನು ಹೊಂದಿರದಿದ್ದರೂ, ಹೆಚ್ಚಿನ ಜನರು ಇಂದು ಅದನ್ನು ಖಂಡಿತವಾಗಿ ಬಳಸುತ್ತಾರೆ. ಆಪಲ್ ಪೈ ಸಾಮಾನ್ಯವಾಗಿ "ಎ ಲಾ ಮೋಡ್" ( ಮೇಲೆ ಐಸ್ ಕ್ರೀಂನೊಂದಿಗೆ) ಶೈಲಿಯಲ್ಲಿ ಸೇವೆ ಸಲ್ಲಿಸುತ್ತದೆ. ಪರ್ಯಾಯವಾಗಿ, ಒಂದು ಚೀಸ್ ತುಂಡು (ಚೂಪಾದ ಚೆಡ್ಡಾರ್ ನಂತಹವು) ಕೆಲವೊಮ್ಮೆ ತುದಿಗೆ ಪೈನ ಸ್ಲೈಸ್ನ ಮೇಲ್ಭಾಗದಲ್ಲಿ ಅಥವಾ ಅದರ ಮೇಲೆ ಇಡಲಾಗುತ್ತದೆ.

ಇತರ ವಿಧಗಳು

 ಡಚ್ ಶೈಲಿ
 ಇಂಗ್ಲೀಷ್ ಪುಡಿಂಗ್
 ಫ್ರೆಂಚ್ ಶೈಲಿ
 ಸ್ವೀಡಿಶ್ ಶೈಲಿ
 ಅಮೆರಿಕನ್ ಶೈಲಿ

ಉಲ್ಲೇಖಗಳು

ಖಾದ್ಯ, ತಿನಿಸು
ಸಾಹಿತ್ಯ ರತ್ನ ಶ್ರೀ ಬಾಳೀಹಳ್ಳಿ



ಸಾಹಿತ್ಯರತ್ನ ಶ್ರೀ ಬಾಳೀಹಳ್ಳಿ 
 ಶ್ರೀ ಬಾಳೀಹಳ್ಳಿ ಕವಿ ಶ್ರೀ ಬಾಳೀಹಳ್ಳಿ ಇವರು ಒಬ್ಬ ಪ್ರಸಿದ್ಧ. ಕವಿ. ಇವರ ಹಲವು ಕ್ೃತಿಗಳು ಜನಪ್ರಿಯವಾಗಿವೆ. ತುಂಬ. ಸರಳವಾಗಿ ಎಲ್ಲಾರು ಅರ್ಧಮಾಡಿಕೊಳುವಾ ಹಾಗೇ ಅವರು ರಚಿಸುತ್ತಾರೆ. ಶ್ರೀ ಗುರುನಾಧರಾವ ಬಾಳೀ ಹಳ್ಳಿಯವರು ಚಿಕ್ಕಂದಿನಿಂದಲೂ ಧಾರ್ಮಿಕ. ಪ್ರವೃತ್ತಿಯುಳ್ಳವರು . ಸಣ್ಣವಯಸ್ಸಿನಿಂದಲೇ ಸಾಹಿತ್ಯರಚನೆಗೆ ಕೈಹಾಕಿದ್ದಾರೆ. ವೃತ್ತಿಯಲ್ಲಿ ಅಧ್ಯಾಪಕರಾಗಿದ್ದು ಪೌರಾಣಿಕ ಧಾರ್ಮಿಕ ಹಾಗೂ ಐತಿಹಾಸಿಕ ಪುಸ್ತಕಗಳ ಅಧ್ಯಯನದ ಪ್ರವೃತಿ ಬೆಳಸಿಕೊಂಡಿದ್ದಾರೆ ಇವರು ಬರೆದ. ಅನೇಕ ಸಾಮಾಜಿಕ ಕಧೆಗಳು ವಾರ ಪತ್ರಿಕೆಯಲ್ಲಿ ಪ್ರಕಟವಾಗಿವೆ. ಭಕ್ತಿ ಗೀತೆಗಳನ್ನೂ,ಸ್ತೋತ್ರ ಭಜನೆಗಳನ್ನೂ ರಚಸಿ, ಪುಸ್ತಕ ರೂಪದಲ್ಲಿ ಹೂರತಂದಿದ್ದಾರೆ.ಸ್ವಾಮಿ ವಿವೇಕಾನಂದ ಸ್ವಾತಂತ್ರ್ಯ ವೀರಸಾವರಕರ ಮುಂತಾದ ರಾಷ್ಟ್ರ ನಾಯಕರ ಕಿರುಹೂತ್ತಿಗೆಗಳನ್ನು ಬರೆದು ಪ್ರಕಟಿಸಿದ್ದಾರೆ . ಧಾರ್ಮಿಕ, ಪೌರಾಣಿಕ ಮತ್ತು ಐತಿಹಾಸಿಕ. ಸಾಹಿತ್ಯವನ್ನು ಇಂದಿನ ಯುವಜನಾಂಗಕ್ಕೆ ಕಿರುಪರಿಚಯ ಮಾಡಿಕೂಡಲು ಶ್ರೀಬಾಳೀ ಹಳ್ಳಿಯವರು ಚಿಕ್ಕಚಿಕ್ಕ ಪುಸ್ತಕಗಳನ್ನು ಬರೆದಿದ್ದಾರೆ. ಹಿಂದಿ- ಕನ್ನಡ ಶಬ್ಧಕೋಶ ರಚಿಸಿದ್ದಾರೆ. ರಾಮಯಣ, ಮಹಾಭಾರತ, ಭಾಗವತ ಹಾಗೂ ಭಗವದ್ಗೀತೆ ಮುಂತಾದ ಮಹಾಗ್ರಂಥಗಳ ಸಂಕ್ಷಿಪ್ತ ಪರಿಚಯ ಮಕ್ಕಳಿಗಾಗಿ ಮಾಡಿಕೊಟ್ಟಿದ್ದಾರೆ.
ಇವರು ಬರೆದಿರುವ ಭಾಗವತ ಗೀತವು ತುಂಬ ಸರಳ ರೀತಿಯಲ್ಲಿ ಬಣ್ಣಿಸಿ ಅದರ ಸವಿಯನ್ನು ತಾವು ಕಂಡಂತೆ ಜನರಿಗೆ ತೋರಿಸಿಕೂಟ್ಟಿದ್ದಾರೆ. ಗೀತೆಯಂತ ಗ್ರಂಥವನ್ನು ಬರೆಯಲಿಕ್ಕೆ ಸತತಾಭ್ಯಾಸ ಅತ್ಯಾವಶ್ಯವಾಗಿದೆ. ಸಮಾನ್ಯ ಜನರಿಗೆ ತಿಳಿಸುವ ಉಧೇಶದಿಂದ ಈ ಹೂತ್ತಿಗೆಯನ್ನು ಹೂರತರಲಾಗಿದೆ.ಇಂತಹ ಹಲವು ಕೃತಿಗಳನ್ನು ರಚಿಸಿದ್ದಾರೆ. ಶ್ರೀ ಬಾಳೀಹಳ್ಳಿ ಎಂದೇ ಹೆಸರುವಸಿವಾಗಿರುವ ಇವರ ಪೂರ್ತಿ ಹೆಸರು ಗುರುನಾಧರಾವ ಬಾಳೀಹಳ್ಳಿ. ಶ್ರೀಯುತ್ತರ ಈ ಸಾಹಿತ್ಯ ಸೇವೆಯನ್ನು ಗಮನಿಸಿ ಮುರಗೋಡ. ಮಹಾಕ್ಷೇತ್ರದ ಪೂಜ್ಯ ಧರ್ಮ. ಗುರುಗಳು ಇವರಿಗೆ "ಸಾಹಿತ್ಯ ರತ್ನ ಪ್ರಶಸ್ತಿ ನೀಡಿ ಸತ್ಕಕರಿಸಿದ್ದಾರೆ.ಶ್ರೀ ಬಾಳೀ ಹಳ್ಳಿಯವರ ಕೃತಿಗಳಲ್ಲಿ ಕಣ್ಣುವ ಸರಳತೆಯಿಂದ ಅವರ ಪರಿಶ್ರಮವು ಎದ್ದುಕಣ್ಣುತ್ತದೆ.ಅವರ ಸತತಪ್ರಯತ್ನವು ಸಾರ್ಥಕವಾಗಿರುವಂತೆ ತೂರುತ್ತದೆ ಬಾಳೀ ಹಳ್ಳಿಯವರು ಹಲವು ಶ್ರೇಷ್ಠ ಲೇಕಖರಲಿ ಒಬ್ಬರಾಗಿ 
ಪರಿಚಯಿಸಿಕೂಂಡಿದ್ದಾರೆ.
ಗಿರಿಸಾಗರ

ಗಿರಿಸಾಗರ ಕರ್ನಾಟಕದಲ್ಲಿ ಬಾಗಲಕೋಟೆ ಜಿಲ್ಲೆಯ ಬೀಳಗಿ ತಾಲೂಕಿನಲ್ಲಿದೆ.ಕರ್ನಾಟಕದ ದಕ್ಷಿಣ ರಾಜ್ಯದಲ್ಲಿ ಒಂದು ಹಳ್ಳಿ.

ಜನಸಂಖ್ಯಾಶಾಸ್ತ್ರ 
2001 ರ ಭಾರತೀಯ ಜನಗಣತಿಯ ಪ್ರಕಾರ,ಗಿರಿಸಾಗರ 3,216 ಗಂಡು ಮತ್ತು 3.204 ಮಹಿಳೆಯರು 6.420 ಜನಸಂಖ್ಯೆಯನ್ನು ಹೊಂದಿತ್ತು .

ಉಲ್ಲೇಖಗಳು

External links 
 http://Bagalkot.nic.in/

ಬಾಗಲಕೋಟೆ ಜಿಲ್ಲೆಯ ಗ್ರಾಮಗಳು
ಮಿರ್ಜಿ

ಮಿರ್ಜಿ ಕರ್ನಾಟಕ ರಾಜ್ಯದ ಬಾಗಲಕೋಟೆ ಜಿಲ್ಲೆಯ ಮುಧೋಳ ತಾಲೂಕಿನ ಒಂದು ಚಿಕ್ಕ ಗ್ರಾಮ.

ಉಲ್ಲೇಖಗಳು 

ಬಾಗಲಕೋಟೆ ಜಿಲ್ಲೆಯ ಗ್ರಾಮಗಳು
ಅಚನೂರು

ಅಚನೂರು ಬಾಗಲಕೋಟೆ ಜಿಲ್ಲೆಯ, ಬಾಗಲಕೋಟೆ ತಾಲ್ಲೂಕಿನ ಒಂದು ಗ್ರಾಮ.

ನೋಡಿರಿ 
 ಬಾಗಲಕೋಟೆ 
ಬಾಗಲಕೋಟೆಯಿಂದ, ಅಚನೂರು ೨೦ ಕಿಲೋಮೀಟರು ದೂರವಿದೆ. ಈ ಸ್ಥಳದಲ್ಲಿರುವ ಆಂಜನೇಯಸ್ವಾಮಿ ದೇವಸ್ಥಾನವು ಪ್ರಸಿದ್ಧವಾದುದು.

ದೇವಸ್ಥಾನದ ವಾರ್ಷಿಕ ಕಾರ್ಯಕ್ರಮಗಳು 
ಇಂದ: ಯುಗಾದಿ ಪಾಡ್ಯದಿಂದ ಹನುಮ ಜಯಂತಿ: ಪ್ರತಿದಿನ 'ವಿಶೇಷ ಪೂಜೆ' ಹಾಗು ಅನ್ನ ಪ್ರಸಾದ.
ಹನಮ ಜಯಂತಿಯ ದಿನ ಪವಮಾನ ಹೋಮ, ಸತ್ಯನಾರಾಯಣಾ ಪೂಜೆ ಹಾಗು ರತೋತ್ಸವ ನಡೆಯುತ್ತದೆ.

ಉಲ್ಲೇಖಗಳು

ಹೊರಗಿನ ಕೊಂಡಿ 
 http://Bagalkot.nic.in/
ಬಾಗಲಕೋಟೆ ಜಿಲ್ಲೆಯ ಗ್ರಾಮಗಳು
ಕಮಲಾಪುರ

ಕಮಲಾಪುರವಿಜಯನಗರದ ವೈಭವದ ಕಾಲದಲ್ಲಿ ಆ ರಾಜಧಾನಿಯ ಒಂದು ವಿಸ್ತರಣ. ಈಗ ಇದು ಪ್ರತ್ಯೇಕ ಸ್ಥಳ. ಬಳ್ಳಾರಿ ಜಿಲ್ಲೆಯ ಹೊಸಪೇಟೆ ತಾಲ್ಲೂಕಿಗೆ ಸೇರಿದ್ದು. ಹೊಸಪೇಟೆಯಿಂದ 13 ಕಿಮೀ ದೂರದಲ್ಲಿದೆ.

ಚರಿತ್ರೆ
ಇದು ರಾಣಿವಾಸಕ್ಕೆಂದು ಚಿಕ್ಕದಾಗಿಯೂ ಚೊಕ್ಕವಾಗಿಯೂ ಸಮಸ್ತ ಸೌಲಭ್ಯಗಳನ್ನೊಳಗೊಂಡು ರಚಿತವಾಯಿತು. ರಾಣಿಯ ಹೆಸರೇ (ಕಮಲಾದೇವಿ) ಈ ಊರಿಗೂ ಬಂತೆಂದು ಹೇಳಲಾಗಿದೆ. ಸ್ವಲ್ಪ ತಗ್ಗಿನ ಪ್ರದೇಶದಲ್ಲಿರುವ ಈ ಊರಿನ ಮುಂಭಾಗದಲ್ಲಿ 476 ಎಕರೆ ಒಳ ಆಯ ಹೊಂದಿರುವ ಸುಂದರವಾದ ಕೆರೆ ಇದೆ. ಅಕ್ಕಪಕ್ಕ ಕಲ್ಲುಗುಡ್ಡಗಳೇ ಹೆಚ್ಚು. ಕಮಲಾಪುರದ 5000 ಮನೆಗಳೂ ಸುತ್ತುಗಟ್ಟಿದ ಕೋಟೆಯ ಒಳಗಡೆಯೇ ಇವೆ. ಊರ ಸುತ್ತಳತೆ 6.4 ಕಿಮೀ.
ಜನಸಂಖ್ಯೆ 25,552 (2011) ಎಂದು ಅಂದಾಜು.

ಬೇಸಾಯ
ಇಲ್ಲಿಯ ಕೆಂಪು ಮಿಶ್ರಿತ ಮಣ್ಣುನೆಲ ಫಲವತ್ತು.ಕಬ್ಬನ್ನು ಯಥೇಚ್ಛವಾಗಿ ಬೆಳೆಸುತ್ತಾರೆ. ಬತ್ತ ಮತ್ತು ಬಾಳೆ ಇತರ ಬೆಳೆಗಳು. ನೀರೆತ್ತುವ ಯಂತ್ರದ ಸಹಾಯದಿಂದಲೂ ಕೃಷಿಕಾರ್ಯ ನಡೆಯುತ್ತಿದೆ. ಹೊಸಪೇಟೆಯ ಬಳಿ ನಿರ್ಮಿಸಿರುವ ತುಂಗಭದ್ರಾ ಅಣೆಕಟ್ಟಿನಿಂದ ದೊರಕುವ ಸದಾಕಾಲದ ನೀರಿನ ಸಹಾಯದಿಂದ ಊರಿಗೆ ಹೆಚ್ಚು ಪ್ರಯೋಜನವಾಗಿದೆ.

ಕೈಗಾರಿಕೆ
ಕಮಲಾಪುರ ಕೈಗಾರಿಕೆಯಲ್ಲೂ ತಕ್ಕಮಟ್ಟಿಗೆ ಮುಂದುವರಿದಿದೆ. ಊರಿಗೆ ಸಮೀಪದಲ್ಲಿ ಜಲವಿದ್ಯುತ್ ಕೇಂದ್ರವನ್ನು ಸ್ಥಾಪಿಸಿದ್ದಾರೆ. ಆ ಸ್ಥಳದಲ್ಲಿ ಕಾರ್ಮಿಕರೂ ಸೇರಿದಂತೆ 3,000 ಜನರಿದ್ದಾರೆ. ಇಲ್ಲಿ ನೀರಾವರಿ ಸೌಲಭ್ಯವಿರುವುದರಿಂದ ಸು. 2,000 ಎಕರೆಗಳಲ್ಲಿ ಕಬ್ಬು ಯಥೇಚ್ಛವಾಗಿ ಬೆಳೆದು ಬೆಲ್ಲ ತಯಾರಿಸಲಾಗುತ್ತಿದೆ. ಹತ್ತಿರದ ಹೊಸಪೇಟೆಯ ಸಕ್ಕರೆ ಕಾರ್ಖಾನೆಗೂ ಕಬ್ಬು ಸಾಗುತ್ತದೆ.

ಜನ ಜೀವನ 
ಜನರ ಉಡಿಗೆ-ತೊಡಿಗೆ ಅತ್ಯಂತ ಸರಳ. ಭಾಷೆ ಕನ್ನಡ, ತೆಲುಗೂ ಬಳಕೆಯಲ್ಲಿ ಉಂಟು.

ದೇವಾಲಯಗಳು
ಚಾರಿತ್ರಿಕವಾಗಿ ಈ ಊರಿಗೆ ಪ್ರಾಮುಖ್ಯವಿದೆ. ಅರಸರ ಕಾಲದ ಅನೇಕ ಭವ್ಯ ದೇವಾಲಯಗಳು ಇಲ್ಲಿವೆ. ಮೊದಲನೆಯದಾಗಿ ಶ್ರೀನಗರೇಶ್ವರ ದೇವಾಲಯ, ವಿಜಯನಗರ ರಾಜ್ಯದ ಲಾಂಛನವಾದ ಗಂಡಭೇರುಂಡ ಪಕ್ಷಿಯನ್ನು ಕೋಟೆಯ ಪ್ರಮುಖ ದ್ವಾರದ ಮೇಲೆ ಕಡೆದಿದ್ದಾರೆ. ಈ ದೇವಾಲಯ ಬಹಳ ಪ್ರಸಿದ್ಧ. ವೈಶಾಖ ಮಾಸದಲ್ಲಿ ಇಲ್ಲಿ ವಿಜೃಂಭಣೆಯಿಂದ ಜಾತ್ರೆ ನಡೆಯುತ್ತದೆ. ಶ್ರೀ ಪಟ್ಟಾಭಿರಾಮ ದೇವಾಲಯವೂ ಪ್ರೇಕ್ಷಣೀಯ. ಕಂಪ್ಲಿಗೆ ಹೋಗುವ ದಾರಿಯಲ್ಲಿ ಒಂದು ಗುಡ್ಡದ ಮೇಲೆ ಮಾಲ್ಯವಂತ ರಘುನಾಥ ದೇವಸ್ಥಾನವಿದೆ.ಇಲ್ಲಿಯದು ಪ್ರೇಕ್ಷಣೀಯ ಸನ್ನಿವೇಶ. ಇಲ್ಲಿ ಶ್ರೀರಾಮದೇವರ ವಿಗ್ರಹದ ಸುಖಾಸೀನ ಭಂಗಿ ಆಕರ್ಷಕವಾಗಿದೆ. ಇನ್ನೂ ಅನೇಕ ಸಣ್ಣಪುಟ್ಟ ದೇವಾಲಯಗಳು ಇಲ್ಲುಂಟು. ಹಂಪಿ 4 ಕಿಮೀ ದೂರದಲ್ಲಿದೆ. ಈ ಊರಿನಿಂದ ಪುರ್ವಾಭಿಮುಖವಾಗಿ ಪಯಣ ಬೆಳೆಸಿದರೆ ಅಕ್ಕತಂಗಿಯರ ಕಲ್ಲು, ಮಹಾನವಮಿ ದಿಬ್ಬ, ರಾಣಿಯ ಸ್ನಾನಗೃಹ, ವಾಸಗೃಹ, ಪ್ರಸಿದ್ಧವಾದ ಕಮಲಮಹಲ್, ಅರಮನೆಯ ನಿವೇಶನ, ಹಜಾರರಾಮನ ಗುಡಿ-ಮುಂತಾದವು ಸಿಗುತ್ತವೆ. ಇಲ್ಲಿಂದ ಕೊಂಚ ದೂರ ಸಾಗಿದರೆ ಹಂಪಿಯ ಗತವೈಭವದ ಪುರ್ಣದರ್ಶನವಾಗುತ್ತದೆ. ವಿಜಯನಗರ ಕಾಲೇಜ್ ಉಂಟು. ಕಮಲಾಪುರನಗರ ಪಂಚಾಯಿತಿ ಕೇಂದ್ರ, ವಸ್ತುಸಂಗ್ರಹಾಲಯ ಮತ್ತು ಸಣ್ಣಪುಟ್ಟ ಗೃಹಕೈಗಾರಿಕೆಗಳೂ ವಿದ್ಯುತ್ ಮತ್ತು ರಕ್ಷಿತನೀರಿನ ಸರಬರಾಜು ವ್ಯವಸ್ಥೆಗಳೂ ಇವೆ.

ಬಾಹ್ಯ ಸಂಪರ್ಕಗಳು
Municipality website 

ಬಳ್ಳಾರಿ ಜಿಲ್ಲೆ
ಬಳ್ಳಾರಿ ಜಿಲ್ಲೆಯ ಪ್ರವಾಸಿ ತಾಣಗಳು
ಐತಿಹಾಸಿಕ ಸ್ಥಳಗಳು
ಕಮಲಶೀಲ

ಕಮಲಶೀಲ : ಶಾಂತರಕ್ಷಿತನ ಪ್ರತ್ಯಕ್ಷ ಶಿಷ್ಯ. ಗುರುವಿನಂತೆ ಬೌದ್ಧ ತತ್ತ್ವಜ್ಞಾನಿ ಮತ್ತು ತಂತ್ರಶಾಸ್ತ್ರವಿಶಾರದ. ಈತ ನಲಂದ ವಿದ್ಯಾಪೀಠದಲ್ಲಿ ತಂತ್ರಶಾಸ್ತ್ರದಲ್ಲಿ ಪಾಠ ಹೇಳುವ ಆಚಾರ್ಯನಾಗಿದ್ದನೆಂದು ತಿಳಿದುಬರುತ್ತದೆ. ಜನ್ಮಸ್ಥಾನ ಗೊತ್ತಿಲ್ಲ. ಕಾಲ ಸು.713-63.

ವಿದ್ವತ್ತು
ಈತನ ಹಲವು ಗ್ರಂಥಗಳು ಟಿಬೆಟನ್ ಭಾಷೆಯಲ್ಲಿ ಅನುವಾದವಾಗಿವೆ. ಸಂಸ್ಕೃತ ಮೂಲದಲ್ಲಿ ದೊರೆತ ಈತನ ಗ್ರಂಥವೆಂದರೆ ಶಾಂತರಕ್ಷಿತನ ತತ್ತ್ವಸಂಗ್ರಹದ ಮೇಲಿನ ಪಂಜಿಕೆಯೆಂಬ ಟೀಕೆ. ಇಲ್ಲಿ ಈತನ ವಿಶಾಲವಾದ ಅಧ್ಯಯನದ ಪರಿಚಯವಾಗುತ್ತದೆ. ಶಾಂತರಕ್ಷಿತನ ಶೈಲಿ
ಮತ್ತು ಆತನ ಕಾರಿಕೆಗಳು ಅಷ್ಟು ಸುಲಭದವಲ್ಲ. ಆದರೂ ಕಮಲಶೀಲ ಅತ್ಯಂತ ವಿಸ್ತೃತವಾದ ಟೀಕೆಯನ್ನು ಬರೆದು ಅವುಗಳ ಅರ್ಥವನ್ನು ಸ್ಪಷ್ಟವಾಗಿ ನಿರೂಪಿಸಿದ್ದಾನೆ. ಖಂಡಿಸುವುದಕ್ಕಾಗಿ ಶಾಂತರಕ್ಷಿತ ಬೇರೆಬೇರೆಯವರ ಮತಗಳನ್ನು ಸೂಚಿಸಿದ ಕಡೆಗಳಲ್ಲೆಲ್ಲ ಕಮಲಶೀಲ ಆಯಾ ಆಚಾರ್ಯರ ಹೆಸರುಗಳನ್ನು ಹೇಳಿದ್ದಾನೆ. ಇದು ನ್ಯಾಯಶಾಸ್ತ್ರದ ಇತಿಹಾಸದ ದೃಷ್ಟಿಯಿಂದ ಬಹಳ ಮಹತ್ತ್ವದ ಸಂಗತಿ. ಎಷ್ಟೋ ಸಂದರ್ಭಗಳಲ್ಲಿ ಶಾಂತರಕ್ಷಿತನಿಗಿಂತ ಹೆಚ್ಚು ವಿಷಯಗಳನ್ನು ಹೇಳಿ ಪರಮತಖಂಡನೆ ಮಾಡುತ್ತಾನೆ, ಶಿಷ್ಯ ಕಮಲಶೀಲ. ಶಾಂತರಕ್ಷಿತನಂಥ ಗುರುವಿಗೆ ಕಮಲಶೀಲ ಯೋಗ್ಯ ಶಿಷ್ಯ ಮತ್ತು ತತ್ತ್ವಸಂಗ್ರಹಕ್ಕೆ ಒಪ್ಪುವ ವ್ಯಾಖ್ಯಾನಕಾರ.

ಬೌದ್ಧ ಧರ್ಮ
ತತ್ವಜ್ಞಾನಿ
ಕಬಂಧ

ಕಬಂಧ : ರಾಮನಿಂದ ಹತರಾದ ರಾಕ್ಷಸರಲ್ಲಿ ಒಬ್ಬ. ಕುವೆಂಪು ಅವರು ಈತನನ್ನು ಅಕಶೇರು ಕಶ್ಮಲ ಸರೀಸೃಪ-ಎಂದು ಬಣ್ಣಿಸಿದ್ದಾರೆ. ಶ್ರೀರಾಮ ಸುವರ್ಣಮೃಗ ರೂಪವನ್ನು ಧರಿಸಿದ ಮಾರೀಚನನ್ನು ಕೊಂದು ಹಿಂತಿರುಗಿ ಸೀತಾಶೂನ್ಯವಾದ ಆಶ್ರಮವನ್ನು ಕಂಡು, ನೊಂದು, ಸೀತೆಯನ್ನು ಹುಡುಕುತ್ತ ಮುಂದೆ ಸಾಗುತ್ತಿರಲಾಗಿ ದಂಡಕಾರಣ್ಯದ ದಕ್ಷಿಣ ಭಾಗದಲ್ಲಿ ಮೇಘಾಕೃತಿಯ ಮಹಾಪರ್ವತದಂತೆಯೂ ಸಾಲವೃಕ್ಷದಂತೆ ಹೆಗಲುಳ್ಳವನಾಗಿಯೂ ದೊಡ್ಡದಾದ ಭುಜಗಳುಳ್ಳವನಾಗಿಯೂ ಎದೆಯ ಭಾಗದಲ್ಲಿ ವಿಸ್ತಾರವಾದ ಕಣ್ಣುಳ್ಳವನಾಗಿಯೂ ಇದ್ದ, ಬೃಹದಾಕಾರವಾದ ಹೊಟ್ಟೆಯೆಂಬ ಮುಖವುಳ್ಳ, ಘೋರಾಕೃತಿಯ ಪುರುಷನೊಬ್ಬನನ್ನು ಕಂಡ. ಕೂಡಲೆ ರಾಮ ಅವನ ಎಡಭುಜವನ್ನೂ ಲಕ್ಷ್ಮಣ ಬಲಭುಜವನ್ನೂ ಕತ್ತರಿಸಿದರು. ಕಬಂಧ ಅಸು ನೀಗಿದ. ಒಡನೆಯೆ ಅವನ ದೇಹದಿಂದ ದಿವ್ಯಾಕೃತಿಯ ಪುರುಷನೊಬ್ಬ ಹೊರಬಂದು ಅಂತರಿಕ್ಷದಲ್ಲಿ ಸೂರ್ಯನಂತೆ ಜ್ವಲಿಸುತ್ತ ನಿಂತು, ಹಿಂದೆ ವಿಶ್ವಾವಸುವೆಂಬ ಗಂಧರ್ವನಾದ ತನಗೆ ಬ್ರಾಹ್ಮಣಶಾಪದಿಂದ ರಾಕ್ಷಸ ಸ್ವರೂಪ ಬಂದುದನ್ನೂ ರಾಮಾದಿಗಳಿಂದ ಶಾಪವಿಮೋಚನೆಯಾದುದನ್ನೂ ತಿಳಿಸಿ, ರಾವಣ ಸೀತೆಯನ್ನು ಕದ್ದೊಯ್ದು ಲಂಕಾಪುರಿಯಲ್ಲಿ ಇಟ್ಟಿರುವನೆಂದೂ ಸಮಾನ ವ್ಯಸನಿಯಾದ ಸುಗ್ರೀವನಿಂದ ಸೀತಾಪ್ರಾಪ್ತಿಗೆ ಬೇಕಾದ ಅನುಕೂಲವೆಲ್ಲ ದೊರಕುವುದೆಂದೂ ತಿಳಿಸಿ ಅದೃಶ್ಯನಾದ. ಇದು ವಾಲ್ಮೀಕಿ ರಾಮಾಯಣದ ವಿವರ.

ಬಾಹ್ಯ ಸಂಪರ್ಕಗಳು
Kabandha on Mythfolklore

ರಾಮಾಯಣದ ಪಾತ್ರಗಳು
ರಾಮಾಯಣ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಜ್ಜಬಸವನಹಳ್ಳಿ

ಅಜ್ಜಬಸವನಹಳ್ಳಿ ಕರ್ನಾಟಕರಾಜ್ಯದ ರಾಮನಗರ ಜಿಲ್ಲೆಯ ಕನಕಪುರ ತಾಲ್ಲೂಕಿನ ಒಂದು ಗ್ರಾಮ.

ನೋಡಿ 
 ಬೆಂಗಳೂರಿನ ಜಿಲ್ಲೆಗಳು

ಉಲ್ಲೇಖ 
ಭಾರತದ ಜನಗಣ ಜಾಲತಾಣ 
ಯಾಹೂ! ಮ್ಯಾಪ್ಸ್
ಲೆಮನ್ ಟಾರ್ಟ್

ಲೆಮನ್ ಟಾರ್ಟ್ ಟಾರ್ಟ್‍ನ ವಿಧವಾದ ಒಂದು ಡೆಜ಼ರ್ಟ್ ಖಾದ್ಯ. ಅದು ನಿಂಬೆ ಪರಿಮಳದ ಹೂರಣದ ಜೊತೆಗಿನ ಒಂದು ಪೇಸ್ಟ್ರಿ ಹೊದಿಕೆಯನ್ನು ಹೊಂದಿರುತ್ತದೆ. ಯು.ಕೆ.ಯಲ್ಲಿ, ಲೆಮನ್ ಟಾರ್ಟ್ ಬೇಕ್ ಮಾಡಿದ (ಸಾಮಾನ್ಯವಾಗಿ ಮೊಟ್ಟೆಗಳು, ಸಕ್ಕರೆ, ನಿಂಬೆ ರಸ ಮತ್ತು ಕೆನೆಯಿಂದ ಮಾಡಲ್ಪಟ್ಟ) ನಿಂಬೆ ಕಸ್ಟರ್ಡ್ಅನ್ನು ಹೊಂದಿರುವ (ಹಲವುವೇಳೆ ಕೊಳವೆಯಾಕಾರದ ಟಾರ್ಟ್ ಡಬ್ಬಿಯಲ್ಲಿ ತಯಾರಿಸಲಾದ) ಒಂದು ಪೇಸ್ಟ್ರಿ ಗೂಡನ್ನು ಒಳಗೊಂಡಿರುತ್ತದೆ. ಕೆಲವೊಮ್ಮೆ ಟಾರ್ಟ್ಅನ್ನು ಬಡಿಸುವ ಮುನ್ನ ಐಸಿಂಗ್ ಸಕ್ಕರೆಯಿಂದ ಸಿಂಪಡಿಸಲಾಗುತ್ತದೆ.

ಖಾದ್ಯ, ತಿನಿಸು
ಫ಼ಲಾಫ಼ಲ್

ಫ಼ಲಾಫ಼ಲ್ ರುಬ್ಬಿದ ಕಡಲೆ ಅಥವಾ ಅವರೆಕಾಯಿ ಅಥವಾ ಎರಡರಿಂದಲೂ ತಯಾರಿಸಲಾದ ಒಂದು ಕರಿದ ಉಂಡೆ ಅಥವಾ ಪ್ಯಾಟಿ. ಫ಼ಲಾಫ಼ಲ್ ಸಾಮಾನ್ಯವಾಗಿ ಒಂದು ಚೀಲದಂತೆ ಕಾರ್ಯನಿರ್ವಹಿಸುವ ಪೀಟಾದಲ್ಲಿ ಬಡಿಸಲಾದ ಅಥವಾ ಲಾಫ಼ಾ ಎಂದು ಕರೆಯಲಾದ ಫ಼್ಲ್ಯಾಟ್‍ಬ್ರೆಡ್‍ನಲ್ಲಿ ಸುತ್ತಲಾದ ಒಂದು ಸಾಂಪ್ರದಾಯಿಕ ಮಧ್ಯಪ್ರಾಚ್ಯ ಆಹಾರವಾಗಿದೆ. ಫ಼ಲಾಫ಼ಲ್ ಉಂಡೆಗಳ ಮೇಲೆ ಸ್ಯಾಲಡ್‍ಗಳು, ಊರಿಡಲಾದ ತರಕಾರಿಗಳು, ಮೆಣಸಿನಕಾಯಿ ಸಾಸ್‍ನಿಂದ ಅಲಂಕರಿಸಲಾಗುತ್ತದೆ.

ಖಾದ್ಯ, ತಿನಿಸು
ಗ್ರೇಟ್ ಈಸ್ಟರ್ನ್ ಹೋಟೆಲ್

ಗ್ರೇಟ್ ಈಸ್ಟರ್ನ್ ಹೋಟೆಲ್ (ಅಧಿಕೃತವಾಗಿ ಲಲಿತ್ ಗ್ರೇಟ್ ಈಸ್ಟರ್ನ್ ಹೋಟೆಲ್)ಭಾರತೀಯ ಕೋಲ್ಕತಾ (ಹಿಂದಿನ ಕಲ್ಕತ್ತಾ) ನಗರದ ವಸಾಹತುಶಾಹಿಯ ಹೋಟೆಲ್ ಆಗಿದೆ. ಹೋಟೆಲ್ 1840 ಅಥವಾ 1841 ರಲ್ಲಿ ಸ್ಥಾಪಿಸಲಾಯಿತು; ಒಂದು ಸಮಯದಲ್ಲಿ, ಈಸ್ಟ್ ಇಂಡಿಯಾ ಕಂಪನಿಯ ಸ್ಥಾನವನ್ನು ಭಾರತದ ಕಲ್ಕತ್ತಾ ಪ್ರಮುಖ ನಗರವಾದಾಗ. ಉಚ್ಛ್ರಾಯದಲ್ಲಿ  "ಪೂರ್ವದ ಜ್ಯುವೆಲ್" ಎಂದು ಕರೆಯಲಾಗುತ್ತದೆ, ಗ್ರೇಟ್ ಈಸ್ಟರ್ನ್ ಹೋಟೆಲ್ಗೆ ಅನೇಕ ಗಮನಾರ್ಹ ವ್ಯಕ್ತಿಗಳು ಭೇಟಿ ಕೊಟ್ಟಿದ್ದಾರೆ. 1947 ರಲ್ಲಿ ಭಾರತಕ್ಕೆ ಸ್ವಾತಂತ್ರ್ಯ ದೊರೆತ ನಂತರ, ಹೋಟೆಲ್ ತನ್ನ ವ್ಯಾಪಾರ ಮುಂದುವರೆಸಿತು ಆದರೆ ಪಶ್ಚಿಮ ಬಂಗಾಳದ ನಕ್ಸಲ್ ಯುಗದಲ್ಲಿ ಕುಸಿತ ಕಂಡರು; ನಂತರ ರಾಜ್ಯ ಸರ್ಕಾರ ನಿರ್ವಹಣೆಯನ್ನು ವಹಿಸಿಕೊಂಡಿತು. 2005 ರಲ್ಲಿ ಇದು ಒಂದು ಖಾಸಗಿ ಕಂಪನಿಗೆ ಮಾರಾಟ ಮಾಡಲಾಯಿತು ಮತ್ತು ವ್ಯಾಪಕ ನವೀಕರಣ ನಂತರ ನವೆಂಬರ್ 2013 ರಲ್ಲಿ ಪುನಃ ಪ್ರಾರಂಭಿಸಿದರು.

ಇತಿಹಾಸ

ಬ್ರಿಟಿಷ್ ಕೋಲ್ಕತಾ ಗೆ ಆಧುನಿಕ ಹೋಟೆಲ್ಗಳನ್ನು ತಂದರು. ಅಲ್ಲಿ ಪ್ರಾಚೀನವಾದದ್ದು ಜಾನ್ ಸ್ಪೆನ್ಸ್ ಹೋಟೆಲ್ ಆಗಿತ್ತು. ಸ್ಪೆನ್ಸ್ ನ, ಏಷ್ಯಾದ ಮೊದಲ ಹೋಟೆಲ್ ಗ್ರೇಟ್ ಈಸ್ಟರ್ನ್ ಹೋಟೆಲ್, ಜಾರ್ಜ್ ಈಡನ್ನ, ಆಕ್ಲೆಂಡ್, ಭಾರತದ ಗವರ್ನರ್ ಜನರಲ್ 1 ನೇ ಅರ್ಲ್ ಹೆಸರನ್ನು ಆಕ್ಲೆಂಡ್ ಹೋಟೆಲ್ ಡೇವಿಡ್ನನ್ನು ವಿಲ್ಸನ್ 1840 ಅಥವಾ 1841 ರಲ್ಲಿ ಸ್ಥಾಪಿಸಲಾಯಿತು 1830 ರಲ್ಲಿ ಸಾರ್ವಜನಿಕರಿಗೆ ತೆರೆಯಿತು.ಹೋಟೆಲ್ ತೆರೆಯುವುದಕ್ಕೂ ಮುನ್ನ ವಿಲ್ಸನ್ ಅದೇ ಸ್ಥಳದಲ್ಲಿ ಒಂದು ಬೇಕರಿ ನಡೆಸುತ್ತಿದ್ದರು. ಹೋಟೆಲ್ 1830 ರಲ್ಲಿ ಸ್ಥಾಪಿಸಲಾಯಿತು 100 ಕೊಠಡಿಗಳು ಮತ್ತು ನೆಲ ಮಹಡಿಯಲ್ಲಿ (ಸ್ಪೆನ್ಸ್ ಹೋಟೆಲ್ ಮೇಲೆ ಡಿಪಾರ್ಟ್ಮೆಂಟ್ ಸ್ಟೋರ್, ಉದ್ಘಾಟನೆಗೊಂಡಿತು ಆದರೆ ಇನ್ನು ಮುಂದೆ ಅಸ್ತಿತ್ವದ, ಪರಿಗಣಿಸಲಾಗುತ್ತದೆ . ಕಲ್ಕತ್ತಾದಲ್ಲಿ ಮೊದಲನೇ ಪ್ರಮುಖ ಹೋಟೆಲ್ ಎಂದು ಆಕ್ಲೆಂಡ್ 1860 ರಲ್ಲಿ ವಿಸ್ತರಿಸಲ್ಪಟ್ಟಿತು ಮತ್ತು ಅದರ ನಿರ್ವಹಣೆ ಕಂಪನಿ 1883 ರಲ್ಲಿ ಗ್ರೇಟ್ ಈಸ್ಟರ್ನ್ ಹೋಟೆಲ್ ವೈನ್ ಮತ್ತು ಜನರಲ್ ಪರ್ವೇಯಿಂಗ್ ಕಂ ಡಿ ವಿಲ್ಸನ್ ಮತ್ತು ಕಂ ಎಂದು ಮರುನಾಮಕರಣ, ಇದು ವಿದ್ಯುತ್ ಬಳಕೆ ಮಾಡುವ ಭಾರತದಲ್ಲಿನಾ ಮೊದಲ ಹೋಟೆಲ್ ಎಂದು ತಿಳಿಯಲಾಗಿದೆ. ಇದು 1915 ರಲ್ಲಿ ಗ್ರೇಟ್ ಈಸ್ಟರ್ನ್ ಹೋಟೆಲ್ ಆಯಿತು 1859 ರಲ್ಲಿ, ನಡುವೆ ಇದು ತನ್ನ ಸಹ ನಿರ್ದೇಶಕರ ಮಂಡಳಿಯಲ್ಲಿ ಭಾರತೀಯರನ್ನು  ಹೊಂದಿರುವ ಪ್ರಥಮ ಹೋಟೆಲ್ ಎಂದು ಪರಿಗಣಿಸಲಾಗುತ್ತದೆ 

ಉಚ್ಛ್ರಾಯ ಸ್ಥಿತಿಯಲ್ಲಿದ್ದಾಗ ಹೋಟೆಲ್ "ಪೂರ್ವದ ಜ್ಯುವೆಲ್" ಬಗೆಯಾಗಿ ಕರೆಯಲ್ಪಡುತ್ತಿತ್ತು ಮತ್ತು ಪ್ರೊಸೇಯಿಕಲೀ ತನ್ನ ಸಣ್ಣ ಕಥೆ ಘೋರ ನೈಟ್ ನಗರದಲ್ಲಿ ಕಿಪ್ಲಿಂಗ್ ವಿವರಿಸಿದರು "ಪೂರ್ವದ ಸವಾಯ್". ಒಂದು ಕೊನೆಯಿಂದ ನಡೆಯಲು ಒಬ್ಬ ಮನುಷ್ಯನೆಇಗೆ ಇಲ್ಲಿ, ಅತ್ಯುತ್ತಮ ಊಟ, ಒಂದು ಬುರ್ರ ಪೆಗ್ (ಡಬಲ್) , ತೋಟದ ಬೀಜಗಳು ಒಂದು ಸಂಪೂರ್ಣ ಉಡುಪಉ, ಮದುವೆಯ ಉಡುಗೊರೆಗಳನ್ನು ಖರೀದಿಸಬಹುದು ಮತ್ತು ಮತ್ತು ಅಲ್ಲಿನ ಬರ್ಮೈಡ್ಗೆ ಪ್ರಿಯವಾದರೇ "ಮದುವೆ ನಿಶ್ಚಿತಾರ್ಥ ಕೂಡ ಮಾಡಿಕೊಂಡು ಹೊರಬರಬಹುದು "ಎಂದು 1883 ರಲ್ಲಿ ಹೋಟೆಲ್ ಬಗ್ಗೆ ಹೇಳಿದರು ಹೋಟೆಲ್ನಲ್ಲಿ ನಿಕಿತಾ ಕ್ರುಶ್ಚೇವ್ ಮತ್ತು ನಿಕೊಲಾಯ್ ಬಲ್ಗನಿನ್, ಸೇರಿದಂತೆ ಅನೇಕ ಪ್ರಸಿದ್ಧ ವ್ಯಕ್ತಿಗಳ ಆಶ್ರಯ  ಪಡೆದ್ದಿದ್ದಾರೆ ಇವರಲ್ಲದೆ ಎಲಿಜಬೆತ್ ಈಇ, ಮಾರ್ಕ್ ಟ್ವೈನ್, ಡೇವ್ ಬ್ರೂಬೆಕ್,  ಮತ್ತು ಪ್ರಾಯಶಃ ಹೊ ಚಿ ಮಿನ್ಹ್ ಕೂಡ ತಂಗಿದ್ದರು ಎಂದು ಹೇಳಲಾಗುತ್ತ್‌ದಾಎ 2005 ರಲ್ಲಿ ಮರುಸ್ಥಾಪಿಸಲು ಅದರ ಕಾರ್ಯ ಸ್ಥಗಿತಗೊಳಿಸುವವರೆಗೂ, ಹೋಟೆಲ್ ಏಷ್ಯಾದಲ್ಲೇ ಅತ್ಯಂತ ನಿರಂತರ ಕಾರ್ಯನಿರತ ಹೊಟೆಲ್ ಆಗಿತ್ತು..

ಹೋಟೆಲ್ ಅವನತಿ ಪಶ್ಚಿಮ ಬಂಗಾಳದ ನಕ್ಸಲ್ ಯುಗದಲ್ಲಿ ಆರಂಭವಾಯಿತು ಮತ್ತು ಅದರ ನಿರ್ವಹಣೆ ರಾಜ್ಯದ ಸರ್ಕಾರ ಸ್ವಾಧೀನಕ್ಕೆ ತೆಗೆದುಕೊಂಡಿತು ನಂತರ 1970 ರವರೆಗೂ ಮುಂದುವರೆಯಿತು.ರಾಜ್ಯದ ಖಾಸಗಿ ಗುಂಪು ಲಲಿತ್ ಹೊಟೇಲ್, ಅರಮನೆಗಳು ಮತ್ತು ರೆಸಾರ್ಟ್ಸ್ ಅದನ್ನು ಮಾರಾಟ 2005 ರಲ್ಲಿ ಮಾಡಿತು

ನವೀಕರಣ

ಹೋಟೆಲ್ ಅನ್ನು ಅನೇಕ ವರ್ಷಗಳ ಕಾಲ ಮುಚ್ಚಲಾಗಿತ್ತು , ಮತ್ತು ವ್ಯಾಪಕವಾದ ನವೀಕರಣ ನಡೆಯತ್ತಿದೆ ಹಾಗು ಭಾಗಶಃ 19 ನವೆಂಬರ್ 2013 ಕಟ್ಟಡದ ಪಾರಂಪರಿಕ ರಚನೆ ನೋಂದಾಯಿಸಲಾಗಿದೆ ಮತ್ತು ನವೀಕರಣ ನಿರೀಕ್ಷಿಸಲಾಗಿದೆ ಮೇಲೆ ಲಲಿತ್ ಗ್ರೇಟ್ ಈಸ್ಟರ್ನ್ ಹೋಟೆಲ್ ಒಂದು ಮೃದು ಉದ್ಘಾಟನೆಯ ನಂತರ ತೆರೆಯಲಾಯಿತು ಅದರ ಮುಂಭಾಗವನ್ನು ಮತ್ತು ಭವ್ಯ ಮೆಟ್ಟಿಲ ಕಟ್ಟಡದ ಪ್ರಮುಖ ಲಕ್ಷಣಗಳನ್ನು ನಿರ್ವಹಿಸಲು ಹೋಟೆಲ್ ಮೂರು ಭಾಗಗಳಾಗಿ ವಿಂಗಡಿಸಲಾಗಿದೆ ಮಾಡಲಾಗಿದೆ -.. ಪರಂಪರೆ 1 ಹೆರಿಟೇಜ್ ಈಇ ಮತ್ತು ಹೊಸ ಬ್ಲಾಕ್

ಉಲ್ಲೇಖಗಳು
ಪುಟ್ಟಕ್ಕನ ಹೈವೆ

ಪುಟ್ಟಕ್ಕನ ಹೈವೆ ೨೦೧೧ರ ನಾಟಕ ಪ್ರಕಾರದ ಭಾರತೀಯ ಕನ್ನಡ ಸಿನೆಮಾ ಆಗಿದ್ದು,  ಮುಖ್ಯ ಪಾತ್ರಗಳಲ್ಲಿ ಶ್ರುತಿ ಮತ್ತು ಪ್ರಕಾಶ್ ರಾಜ್ ನಟಿಸಿದ್ದಾರೆ. ಈ ಸಿನೆಮಾವನ್ನು ನಿರ್ದೇಶಿಸಿದವರು ಬಿ. ಸುರೇಶ. ಪ್ರಕಾಶ್ ರಾಜ್ ಮತ್ತು ಶೈಲಜಾ ನಾಗ್ ಈ ಚಿತ್ರವನ್ನು ಜಂಟಿಯಾಗಿ ಡ್ಯುಯೆಟ್ ಮೂವೀಸ್ ಮತ್ತು ಮೀಡಿಯಾ ಹೌಸ್ ಬ್ಯಾನರ್‌ನಡಿ ನಿರ್ಮಿಸಿದ್ದಾರೆ ಹಂಸಲೇಖ ಸಂಗೀತ ನಿರ್ದೇಶನ ಮತ್ತು ಎಚ್. ಎಂ ರಾಮಚಂದ್ರ ಛಾಯಾಗ್ರಹಣ ಮಾಡಿದ್ದಾರೆ. ಈ ಸಿನೆಮಾದ ಕತೆಯು ಪ್ರಸಿದ್ಧ ಲೇಖಕ ನಾಗತಿಹಳ್ಳಿ ಚಂದ್ರಶೇಖರ್ ಬರೆದಿರುವ ಕಾದಂಬರಿ ಆಧಾರಿತವಾಗಿದೆ.

ಕಥಾ ಹಂದರ 
The story exploits the darker and brighter sides of the land acquisition scam. Puttakkana Highway is set in a remote village where people make their living through farming.

ಪಾತ್ರಗಳು 
 ಪ್ರಕಾಶ್ ರಾಜ್ - ಶನಿ ಕೃಷ್ಣ
 ಶ್ರುತಿ  - ಪುಟ್ಟಕ್ಕ
 ಅಚ್ಯುತ ಕುಮಾರ್
 ಮಂಡ್ಯ ರಮೇಶ್ 
 ಶ್ರೀನಿವಾಸ್ ಪ್ರಭು
 ವೀಣಾ ಸುಂದರ್

ಪ್ರಶಸ್ತಿಗಳು 
 ಈ ಸಿನೆಮಾ ೨೦೧೦-೨೦೧೧ರ ಅತ್ಯುತ್ತಮ ಪ್ರಾದೇಶಿಕ ಚಿತ್ರ ರಾಷ್ಟ್ರ ಪ್ರಶಸ್ತಿ ಪಡೆದುಕೊಂಡಿದೆ.
  ಪುಟ್ಟಕ್ಕನ ಹೈವೆ ೪ನೇ ಬೆಂಗಳೂರು ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಪ್ರಶಸ್ತಿ ಪಡೆಯಿತು.

ಉಲ್ಲೇಖಗಳು 

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೧ ಕನ್ನಡಚಿತ್ರಗಳು
ಬೆಲೆ ನೀತಿ ಮತ್ತು ಆಚರಣೆಗಳು

ಸರಕು ಮತ್ತು ಸೇವೆಗಳ ಹಣರೂಪಿ ಮೌಲ್ಯವನ್ನು ಬೆಲೆ ಎಂದು ಕರೆಯಬಹುದು. ಅಂದರೆ ಇದು ಮಾರುಕಟ್ಟೆಯ ವ್ಯವಹಾರದಲ್ಲಿ ಒಪ್ಪಿಕೊಳ್ಳುವ ಹಣರೂಪಿ ಮೌಲ್ಯವಾವಾಗಿದೆ. ಉದ್ಯಮ ಬೆಲೆಯನ್ನು ನಿರ್ಧರಿಸುವಾಗ ಅನುಸರಿಸುವ ತತ್ವವೇ ಬೆಲೆ ನೀತಿಯಾಗಿದೆ.

ಬೆಲೆ ನೀತಿಯನ್ನು ರೂಪಿಸುವುದು ಹಾಗೂ ಬೆಲೆ ನಿರ್ಧರಿಸುವುದು ನಿರ್ವಹಣಾ ಅರ್ಥಾಶಾಸ್ತ್ರದ ಮುಖ್ಯ ಕಾರ್ಯಾವಾಗಿದೆ. ವಸ್ತುವಿನ ಬೆಲೆಯು ಉದ್ಯಮ ಸಂಸ್ಥೆಯ ಆದಾಯವಾಗಿದ್ದು ಪ್ರತಿ ಸಂಸ್ಥೆಯೂ  ಅದರ ಮೂಲಕವೇ ಆದಾಯವನ್ನು ಪಡೆದುಕೊಳ್ಳುತ್ತದೆ.

ಉದ್ಯಮ ಸಂಸ್ಥೆ ತಾನು ಅನುಸರಿಸುವ ಬೆಲೆನೀತಿಯ ಸಹಾಯದಿಂದ ಗರಿಷ್ಠ ಲಾಭ ಗಳಿಸುವ ಹಾಗೂ ಮಾರುಕಟ್ಟೆ ವಿಸ್ತರಿಸುವ ಉದ್ದೇಶ ಹೊಂದಿರುತ್ತದೆ.

ಬೆಲೆ ನಿರ್ಧಾರಕ್ಕೆ ಸಂಬಂಧಿಸಿದ ಕರಾರು, ಕಟ್ಟುನಿಟ್ಟಿನ ಸೂತ್ರಗಳೇನೂ ಇಲ್ಲ. ಬೆಲೆಯನ್ನು ಕಡಿಮೆ ನಿಗದಿ ಮಾಡಬೇಕೆ ಅಥವಾ ಹೆಚ್ಚು ನಿಗದಿ ಮಾಡಬೇಕೇ? ಎನ್ನುವುದು ಅನೇಕ ವೈವಿಧ್ಯಮಯ ಅಂಶಗಳನ್ನು ಒಳಗೊಂಡಿದೆ. ಬೆಲೆ ನಿರ್ಧಾರದ ಸಮಸ್ಯೆಯು ಸರಕಿನ ಉತ್ಪಾದನೆಯ ಪ್ರಾರಂಭದಲ್ಲಿ ಮಾತ್ರವಲ್ಲದೆ ನಿರಂತರ ಸಮಸ್ಯೆಯಾಗಿದೆ. ಹೀಗಾಗಿ ಬದಲಾಗುತ್ತಿರುವ ಸನ್ನಿವೇಶಗಳಿಗೆ ಅನುಗುಣವಾಗಿ ಬೆಲೆಯನ್ನು ಸಮಯದಿಂದ ಸಮಯಕ್ಕೆ ಪರಿಷ್ಕರಿಸಿ ಪುನರ್ ರೂಪಿಸಬೇಕು.

ವ್ಯಾಪಾರ ಮತ್ತು ವಹಿವಾಟು
ಪ್ರತಿನಿಯೋಜನೆ



ಪೀಠಿಕೆ

ಪ್ರತಿನಿಯೋಜನೆಯು ವ್ಯವಹಾರ ಸಂಸ್ಥೆಯ ಸುಸೂತ್ರ ಕಾರ್ಯಾಚರಣೆಗೆ ಅಗತ್ಯವಾಗಿದೆ.ಇದರ ಉದ್ದೇಶ ಯಾವುದೇ ನಿರ್ವಾಹಕನು ಎಷ್ಟೇ ಸಮರ್ಥನಾಗಿದ್ದರೂ,ಎಲ್ಲಾ ಕಾರ್ಯಗಳನ್ನು ಅವನೇ ನಿರ್ವಹಿಸಲು ಸಾಧ್ಯವಿಲ್ಲ.ಇದರಿಂದ ಅಧಿಕಾರವು ಮೇಲ್ಮಟ್ಟದಿಂದ ಕೆಳಗಿನ ಹಂತದವರೆಗೆ ಹರಿಯುವ ಕ್ರಿಯೆಯಾಗಿದೆ.ಇದರಿಂದ ಒಂದು ಸಂಸ್ಥೇಯಲ್ಲಿ ಅಧಿಕಾರವು ಮೇಲಾಧಿಕಾರಿ ಅಥವಾ ನೌಕರರ ಸಂಬಂಧಗಳನ್ನು ನಿರ್ಧರಿಸುತ್ತದೆ.ಇದರಲ್ಲಿ ಮೇಲಾಧಿಕಾರಿಯು ಕಾರ್ಯನಿರ್ವಹಿಸುವ ಸೂಚನೆಗಳನ್ನು ಅಧೀನ ಸಿಬ್ಬಂದಿಗೆ ನೀಡುತ್ತಾನೆ.ಇವರು ಸೂಚನೆಗಳಂತೆ ಕಾರ್ಯನಿರ್ವಹಿಸುವರು.ಇ ಅಧಿಕಾರ ವ್ಯಾಪ್ತಿಯಲ್ಲಿ ಅಧೀನ ಸಿಬ್ಬಂದಿಯ ಕಾರ್ಯಗಳಿಗೆ ಮೇಲಾಧಿಕಾರಿಯು ಸವಾಬ್ದಾರಿಯಾಗುತ್ತಾನೆ.

ಅರ್ಥ

ನಿರ್ದಿಷ್ಟ ಕಾರ್ಯನಿರ್ವಹಿಸುವ ಅಧಿಕಾರವನ್ನು ಮೇಲಾಧಿಕಾರಿಯು ತನ್ನ ಅಧೀನ ನೌಕರರಿಗೆ ವರ್ಗಾಯಿಸುವ ಪ್ರಕ್ರಿಯೆಯನ್ನು ಪ್ರತಿನಿಯೋಜನೆ ಎನ್ನುವರು.

ವ್ಯಾಖ್ಯೆ

ಥಿಯೋ ಹೈಮನ್ರವರ ಪ್ರಕಾರ "ಅಧಿಕಾರ ಪ್ರತಿನಿಯೋಜನೆಯೆಂದರೆ ಅಧೀನ ಸಿಬ್ಬಂದಿಗೆ ಒಂದು ಮಿತಿಯ ಒಳಗೆ ಕರ್ತವ್ಯ ನಿರ್ವಹಿಸಲು ಅಧಿಕಾರ ನೀಡುವುದಾಗಿದೆ".

ಪ್ರತಿನಿಯೋಜನೆಯ ಅಂಶಗಳು

೧.   ಅಧಿಕಾರ

ಅಧಿಕಾರವೆಂದರೆ ಅಧೀನ ಸಿಬ್ಬಂದಿಗೆ ಆಜ್ಞಾಪಿಸುವ,ಅವರು ನಿರ್ವಹಿಸುವ ಕಾರ್ಯಗಳಿಗೆ ಮಾರ್ಗದರ್ಶನ ನೀಡುವ ಶಕ್ತಿಯಾಗಿದೆ.ಅಧಿಕಾರವು ಮೇಲಾಧಿಕಾರಿ ಹಾಗೂ ಅಧೀನ ಸಿಬ್ಬಂದಿಯ ನಡುವೆ ಸಂಬಂಧಗಳನ್ನು ನಿರ್ಧರಿಸುತ್ತದೆ.

೨.   ಜವಾಬ್ದಾರಿ

ಅಧೀನ ಸಿಬ್ಬಂದಿಯು ತನಗೆ ನೀಡಿದ ಕಾರ್ಯವನ್ನು ನಿರ್ವಹಿಸುವುದಕ್ಕೆ ಜವಾಬ್ದಾರಿ ಎನ್ನುವರು.ಇದು ಮೇಲಾಧಿಕಾರಿ ಹಾಗೂ ಅಧೀನ ಸಿಬ್ಬಂದಿಯ ನಡುವೆ ಸಂಬಂಧಿಸಿದೆ,ಏಕೇಂದರೆ ಅಧೀಣ ಸಿಬ್ಬಂದಿಯು ತನಗೆ ನೀಡಿರುವ ಕಾರ್ಯವನ್ನು ನಿರ್ವಹಿಸುವ ಕರ್ತವ್ಯವಾಗಿದೆ.

೩   ಉತ್ತರದಾಯಿತ್ವ

ಅಂತಿಮ ಫಲಿತಾಂಶವನ್ನು ಉತ್ತರಿಸುವ ಜವಾಬ್ದಾರಿಯೇ ಉತ್ತರದಾಯಿತ್ವವಾಗಿದೆ.

ಪ್ರತಿನಿಯೋಜನೆಯ ಪ್ರಾಮುಖ್ಯತೆಗಳು

೧   ಪರಿಣಾಮಕಾರಿ ನಿರ್ವಹಣೆ

೨   ನೌಕರರ ಅಭಿವೃದ್ಧಿ

೩   ಬೆಳೆವಣಿಗೆಗೆ ಸಹಕಾರಿ

೪   ನಿರ್ವಹಣೆಯ ಅಧಿಕಾರ ಶ್ರೇಣಿಗೆ ಆಧಾರ

೫   ಉತ್ತಮ ಹೊಂದಾಣಿಕೆ

೬   ಶೀಘ್ರ ನಿರ್ಧಾರ ಸಾಧ್ಯ

ಆಡಳಿತ ವಿಭಾಗಗಳು
ನೇಮಕಾತಿ



ಪೀಠಿಕೆ

ನೇಮಕಾತಿಯು, ಉದ್ಯೋಗ ಬಯಸುವವರನ್ನು ಮತ್ತು ಉದ್ಯೋಗ ನೀಡುವವರನ್ನು ಒಂದು ಗೂಡಿಸುವ ಪ್ರಕ್ರಿಯೆಯಾಗಿದೆ.ಇದು ಮಾನವ ಶಕ್ತಿಯ ಮೂಲವನ್ನು ಗುರುತಿಸಿ,ಸಂಸ್ಠೆಯ ಪ್ರಸ್ತುತ ಹಾಗೂ ಭಾವಿ ಹುದ್ದೆಗಳಿಗಾಗಿ ಸಮರ್ಥ ಅಭ್ಯರ್ಥಿಗಳನ್ನು ಕಂಡುಹಿಡಿಯುತ್ತದೆ.ಇದು ಒಂದು ಸಕಾರಾತ್ಮಕ ಪ್ರಕ್ರಿಯೆಯಾಗಿದ್ದು ಸೂಕ್ತ ಜನರನ್ನು ಸೂಕ್ತ ಪ್ರಮಾಣದಲ್ಲಿ ಸಂಸ್ಥೆಯ ವಿವಿಧ ಹುದ್ದೆಗಳಿಗೆ ಆಯ್ಕೆ ಮಾಡಲು ಸಹಕಾರಿಯಾಗಿದೆ.

ಅರ್ಥ

ಸಂಸ್ಥೆಯಲ್ಲಿ ಪ್ರಸ್ತುತ ಖಾಲಿಯಿರುವ ಮತ್ತು ಮುಂದಿನ ದಿನಗಳಲ್ಲಿ ಸೃಷ್ಠಿಯಾಗಲಿರುವ ಹುದ್ದೆಗಳನ್ನು ಭರ್ತಿ ಮಾಡಲು, ಹೊಸ ಅಭ್ಯರ್ಥಿಗಳನ್ನು ಶೋಧಿಸುವ ಹಾಗೂ ಅವರಿಂದ ಅರ್ಜಿ ಸಲ್ಲಿಸುವಂತೆ ಆಮಂತ್ರಿಸುವ ಪ್ರಕ್ರಿಯೆಯನ್ನು ನೇಮಕಾತಿ ಎನ್ನುವರು.

ವ್ಯಾಖ್ಯೆ

ಡೇಲ್ ಯೋಡರ್ರವರ ಪ್ರಕಾರ,"ಸಿಬ್ಬಂದಿ ನೇಮಕಾತಿ ಕಾರ್ಯಕ್ರಮ ಪಟ್ಟಿಯ ಅಗತ್ಯತೆಗಳನ್ನು ಪೂರೈಸಲು, ಮಾನವ ಶಕ್ತಿಯು ದೊರೆಯುವ ಮೂಲಗಳನ್ನು ಶೋಧಿಸಿ,ದಕ್ಷವಾದ ಕಾರ್ಯಪಡೆಯನ್ನು ಆಯ್ಕೆ ಮಾಡಲು ಸಹಾಯವಾಗುವಂತೆ, ಸಾಕಷ್ಟು ಸಂಖ್ಯೆಯ ಮಾನವ ಶಕ್ತಿಯನ್ನು ಸೆಳೆಯುವ, ಪರಿಣಾಮಕಾರಿ ಕ್ರಮಗಳನ್ನೊಳಗೊಂಡ ಪ್ರಕ್ರಿಯೆಯೇ ನೇಮಕಾತಿ"

ನೇಮಕಾತಿಯ ಮೂಲಗಳು 
ನೇಮಕಾತಿಯ ಮೂಲಗಳನ್ನು ಕೆಳಕಂಡಂತೆ ಎರಡು ವಿಭಾಗಗಳನ್ನಾಗಿ ವಿಂಗಡಿಸಬಹುದು.

ಆಂತರಿಕ ಮೂಲಗಳು

ಯಾವುದಾದರು ಹುದ್ದೆ ಖಾಲಿಯಾದಾಗ, ಈಗಾಗಲೇ ಸಂಸ್ಥೆಯಲ್ಲಿ ಕೆಲಸ ಮಾಡುತ್ತಿರುವ ನೌಕರರ ಮೂಲಕ, ಹುದ್ದೆಗಳನ್ನು ಭರ್ತಿ ಮಾಡುವುದನ್ನು 'ಆಂತರಿಕ ಮೂಲ ನೇಮಕಾತಿ' ಎನ್ನುವರು.ಇದರ ಎರಡು ವಿಧಗಳೆಂದರೆ,

೧.   ಬಡ್ತಿ

೨.   ವರ್ಗಾವಣೆ

ಬಾಹ್ಯ ಮೂಲಗಳು

ಸಂಸ್ಥೆಗಳಿಗೆ ಅಂತರಿಕ ಮೂಲಗಳಿಂದ ಸೂಕ್ತ ಅಭ್ಯರ್ಥಿಗಳು ಸಿಗದೇ ಇರುವಾಗ, ಬಾಹ್ಯಮೂಲಗಳಿಂದ, ನೇಮಕಾತಿ ಮಾಡುವುದು ಅನಿವಾರ್ಯವಾಗುತ್ತದೆ.ಬಾಹ್ಯ ಮೂಲಗಳಿಂದ ವ್ಯಾಪಕ ಆಯ್ಕೆ ದೊರೆಯುವುದಲ್ಲದೆ, ಹೆಚ್ಚು ಪ್ರತಿಭಾವಂತ ಅಭ್ಯರ್ಥಿಗಳನ್ನು ಆಯ್ಕೆ ಮಾಡಿಕೊಳ್ಳಲು ಸಾಧ್ಯ.ಬಾಹ್ಯ ಮೂಲದ ಅನೇಕ ವಿಧಗಳು ಈ ಕೆಳಗಿನಂತಿವೆ,

೧.   ನೇರ ನೇಮಕಾತಿ

೨.   ನೇರ ಸ್ವೀಕೃತ ಅರ್ಜಿಗಳು

೩.   ಜಾಹೀರಾತು

೪.   ಉದ್ಯೋಗ ವಿನಿಮಯ ಕೇಂದ್ರಗಳು

೫.   ಖಾಸಗಿ ಉದ್ಯೋಗ ನೇಮಕಾತಿ ಸಂಸ್ಥೆಗಳು

೬.   ಶಿಕ್ಷಣ ಸಂಸ್ಥೆಗಳು (ಕ್ಯಾಂಪಸ್ ಸಂದರ್ಶನಗಳು)

೭.   ಕಾರ್ಮಿಕ ಗುತ್ತಿಗೆದಾರರು

೮.   ಟಿ.ವಿ.ಜಾಹಿರಾತು೯.   ಅಂತರಜಾಲ ವ್ಯವಸ್ಥೆ'''
ಬನ್

ಬನ್ ಒಂದು ಚಿಕ್ಕ, ಕೆಲವೊಮ್ಮೆ ಸಿಹಿ, ಬ್ರೆಡ್ ಅಥವಾ ಬ್ರೆಡ್ ರೋಲ್. ಅವು ಅನೇಕ ಆಕಾರಗಳು ಮತ್ತು ಗಾತ್ರಗಳಲ್ಲಿ ಬರುತ್ತಾವಾದರೂ, ಅವು ದುಂಡನೆಯ ಮೇಲ್ಭಾಗ ಮತ್ತು ಚಪ್ಪಟೆಯಾದ ತಳವನ್ನು ಹೊಂದಿದ್ದು ಬಹುತೇಕ ಸಾಮಾನ್ಯವಾಗಿ ಕೈ ಗಾತ್ರದ್ದು ಅಥವಾ ಇನ್ನೂ ಚಿಕ್ಕದಾಗಿರುತ್ತವೆ. ಬನ್‍ಗಳನ್ನು ಸಾಮಾನ್ಯವಾಗಿ ಗೋಧಿಹಿಟ್ಟು, ಸಕ್ಕರೆ, ಹಾಲು, ಮಡ್ಡಿ ಮತ್ತು ಬೆಣ್ಣೆಯಿಂದ ತಯಾರಿಸಲಾಗುತ್ತದೆ.

ಖಾದ್ಯ, ತಿನಿಸು
ಗನಾಶ್

ಗನಾಶ್ ಚಾಕಲೇಟ್ ಮತ್ತು ಕೆನೆಯಿಂದ ತಯಾರಿಸಲಾದ ಒಂದು ಗ್ಲೇಜ಼್, ಐಸಿಂಗ್, ಸಾಸ್, ಅಥವಾ ಪೇಸ್ಟ್ರಿಗಳಿಗಾಗಿ ಹೂರಣ. ಗನಾಶ್ಅನ್ನು ಸಾಮಾನ್ಯವಾಗಿ ಕೆನೆಯನ್ನು ಬಿಸಿಮಾಡಿ ಯಾವುದೇ ಪ್ರಕಾರದ ಕತ್ತರಿಸಿದ ಚಾಕಲೇಟ್ ಮೇಲೆ ಸುರಿದು ತಯಾರಿಸಲಾಗುತ್ತದೆ. ಈ ಮಿಶ್ರಣವನ್ನು, ಬಯಸಿದರೆ ತೀಕ್ಷ್ಣ ಮದ್ಯಗಳು ಅಥವಾ ಸಾರಗಳನ್ನು ಸೇರಿಸಿ, ನಯವಾಗುವವರೆಗೆ ಕಲಕಿಸಲಾಗುತ್ತದೆ ಅಥವಾ ಒಂದಾಗಿಸಲಾಗುತ್ತದೆ. ಗನಾಶ್‍ಗೆ ಹೊಳೆಯುವ ರೂಪ ಮತ್ತು ನಯವಾದ ರಚನೆಯನ್ನು ನೀಡಲು ಬೆಣ್ಣೆಯನ್ನು ಸಾಂಪ್ರದಾಯಿಕವಾಗಿ ಸೇರಿಸಲಾಗುತ್ತದೆ.
ಗನಾಶ್ ಯಾವ ಉದ್ದೇಶಕ್ಕಾಗಿ ಉದ್ದೇಶಿಸಲಾಗಿದೆ, ಯಾವ ರೀತಿಯ ಚಾಕೊಲೇಟ್ ಬಳಸಲಾಗುತ್ತದೆ, ತಾನು ತಿನ್ನುವ ತಾಪಮಾನವನ್ನು ಅವಲಂಬಿಸಿ ಕ್ರೀಮ್ ಮತ್ತು ಚಾಕೊಲೇಟ್ ಅನುಪಾತವು ಬಯಸಿದ ಸ್ಥಿರತೆ ಪಡೆಯಲು ಬದಲಾಗುತ್ತಿರುತ್ತದೆ. ಸಾಧಾರಣವಾಗಿ, ಎರಡು ಭಾಗಗಳ ಚಾಕೊಲೇಟ್‍ಗೆ ಒಂದು ಭಾಗ ಕೆನೆಯನ್ನು ಹಾಕಿ ಅದನ್ನು ಕೇಕ್ ತುಂಬುವದಕ್ಕೆ ಅಥವಾ ಚಾಕೊಲೇಟ್ ಟ್ರಫಲ್ಸ್ ಮಾಡುವುದಕ್ಕೆ ಒಂದು ಅಡಿಪಾಯವಾಗಿ ಬಳಸಲಾಗುತ್ತದೆ.
ಆಹಾರ
ಸಂಸ್ಥೆಯ ಬಂಡವಾಳ

ಸಂಸ್ಥೆಯ ಬಂಡವಾಳದ
ಒಂದು ಸಂಸ್ಥೆಯ ಬಂಡವಾಳದ ರಚನೆ ಸಂಯೋಜನೆ ಅಥವಾ ಅದರ ಹೊಣೆಗಾರಿಕೆಗಳ 'ರಚನೆ' ಆಗಿದೆ. ಉದಾಹರಣೆಗೆ, ಈಕ್ವಿಟಿಯಲ್ಲಿ $ 20 ಶತಕೋಟಿ ಮತ್ತು ಸಾಲದ $ 80 ಬಿಲಿಯನ್ ಎಂದು ಸಂಸ್ಥೆಯ 20% ಇಕ್ವಿಟಿ-ಆರ್ಥಿಕ ಮತ್ತು 80% ಸಾಲದ ಹಣದ ಹೇಳಲಾಗುತ್ತದೆ. ಒಟ್ಟು ಹಣಕಾಸು ಸಾಲದ ಸಂಸ್ಥೆಯ ಅನುಪಾತ, ಈ ಉದಾಹರಣೆಯಲ್ಲಿ 80%, ಸಂಸ್ಥೆಯ ಹತೋಟಿ ಎಂದು ಕರೆಯಲಾಗುತ್ತದೆ. ವಾಸ್ತವದಲ್ಲಿ, ಬಂಡವಾಳದ ರಚನೆ ಅತ್ಯಂತ ಸಂಕೀರ್ಣವಾದ ಮತ್ತು ಬಂಡವಾಳದ ಮೂಲಗಳು ಡಜನ್ಗಟ್ಟಲೆ ಒಳಗೊಂಡಿರಬಹುದು.

ಹೊಣೆಗಾರಿಕೆಯನ್ನು (ಅಥವಾ ಹಾಕಿದೆ) ಅನುಪಾತಗಳು ಸಾಲ (ಬ್ಯಾಂಕ್ ಸಾಲ ಅಥವಾ ಬಾಂಡುಗಳನ್ನು ಎರಡೂ) ಮೂಲಕ ಪಡೆಯಲಾಗುತ್ತದೆ ಸಂಸ್ಥೆಯ ಬಂಡವಾಳದ ಪ್ರಮಾಣವು ಪ್ರತಿನಿಧಿಸುತ್ತವೆ.

ಇದು ಏರಿಳಿತ ಮತ್ತು ಅನಿಶ್ಚಿತ ರೀತಿಯ ಬಂಡವಾಳದ ರಚನೆ ಪ್ರಕ್ರಿಯೆ ಅಂಶಗಳು ಅನೇಕ ಪ್ರಮುಖ ಅಂಶಗಳು ಅಲಕ್ಷಿಸುತ್ತದೆ ರಿಂದ ಸಾಮಾನ್ಯವಾಗಿ ಕೇವಲ ಸೈದ್ಧಾಂತಿಕ ಪರಿಣಾಮವಾಗಿ ನೋಡಲಾಗುತ್ತದೆ ಆದರೂ ಫ್ರಾಂಕೊ ಮೊಡಿಗ್ಲಿಯನಿ ಮತ್ತು ಮೆರ್ಟನ್ ಮಿಲ್ಲರ್ ಪ್ರಸ್ತಾಪಿಸಿದ ಮೊಡಿಗ್ಲಿಯನಿ-ಮಿಲ್ಲರ್ ಸಿದ್ಧಾಂತ ಬಂಡವಾಳದ ರಚನೆ ಆಧುನಿಕ ಚಿಂತನೆ ಅಡಿಪಾಯವಾಗಿದೆ ಸಂಸ್ಥೆಯ ಹಣಕಾಸು ಹಾದಿಯಲ್ಲಿ ಸಂಭವಿಸಬಹುದು ಸಂದರ್ಭಗಳಲ್ಲಿ. ಪ್ರಮೇಯ ಪರಿಪೂರ್ಣ ಮಾರುಕಟ್ಟೆಯಲ್ಲಿ ಸಂಬಂಧಿತ ಏಕೆ ನೈಜ ಕಾರಣಗಳಿಗಾಗಿ ಪರೀಕ್ಷಿಸಲು ಯಾವ ಬೇಸ್ ನೀಡುತ್ತದೆ. ಇತರೆ ಕಾರಣಗಳಾಗಿವೆ ದಿವಾಳಿತನದ ವೆಚ್ಚ, ಸಂಸ್ಥೆ ವೆಚ್ಚ, ತೆರಿಗೆ ಮತ್ತು ಮಾಹಿತಿ ಅಸಮಾನತೆಯ ಸೇರಿವೆ. ಸಂಸ್ಥೆಯ ಮೌಲ್ಯವನ್ನು ಹೆಚ್ಚಿಸುತ್ತದೆ ಒಂದು: ಈ ವಿಶ್ಲೇಷಣೆಯು ನಂತರ ವಾಸ್ತವವಾಗಿ ಒಂದು ಉತ್ತಮ ಬಂಡವಾಳದ ರಚನೆ ಇಲ್ಲ ಎಂದು ನೋಡಲು ವಿಸ್ತರಿಸಲಾಗುವುದು.

ವ್ಯವಹಾರ
ಅಡಮಾನ ಸಾಲ

ಅಡಮಾನ ಸಾಲವು ಸ್ಥಿರಾಸ್ತಿ ಖರೀದಿಸುವ ಉದ್ದೇಶದಿಂದ ನಿಧಿ ಸಂಗ್ರಹಿಸಲು ನಿಜ ಆಸ್ತಿಯ ಖರೀದಿದಾರರಿಂದ ಬಳಸಲ್ಪಡುತ್ತದೆ; ಅಥವಾ ಪರ್ಯಾಯವಾಗಿ ಒತ್ತೆಯಿಡಲಾಗುತ್ತಿರುವ ಆಸ್ತಿಯ ಮೇಲೆ ಧಾರಣೆ ಹಾಕುವಾಗ ಯಾವುದೇ ಉದ್ದೇಶಕ್ಕಾಗಿ ನಿಧಿ ಸಂಗ್ರಹಿಸಲು ಆಸ್ತಿಯ ಮಾಲೀಕರಿಂದ ಬಳಸಲ್ಪಡುತ್ತದೆ. ಸಾಲಗಾರನ ಸ್ವತ್ತಿನ ಮೇಲೆ ಸಾಲವು ಭದ್ರಪಟ್ಟಿರುತ್ತದೆ. ಇದರರ್ಥ ಒಂದು ಕಾನೂನು ವಿಧಾನವನ್ನು ಸಿದ್ಧಪಡಿಸಲಾಗುತ್ತದೆ. ಇದು ಸಾಲ ತೀರಿಸುವ ಉದ್ದೇಶದಿಂದ ಆಧಾರವಾಗಿಟ್ಟ ಆಸ್ತಿಯನ್ನು ಸುಪರ್ದಿಗೆ ತೆಗೆದುಕೊಂಡು ಮಾರಾಟಮಾಡಲು ಸಾಲದಾತನಿಗೆ ಅನುಮತಿಸುತ್ತದೆ. ಇದು ಸಾಲಗಾರನು ಸಾಲ ತೀರಿಸಲು ತಪ್ಪಿದ ಅಥವಾ ಅದರ ನಿಯಮಗಳನ್ನು ಪಾಲಿಸಲು ವಿಫಲನಾದ ಸಂದರ್ಭದಲ್ಲಿ ಮಾತ್ರ ಆಗುತ್ತದೆ. ಅಡಮಾನ ಪದವನ್ನು ಒಂದು ಲಾಭ (ಸಾಲ) ಕ್ಕಾಗಿ ಮೇಲಾಧಾರದ ರೂಪದಲ್ಲಿ ಸಾಲಗಾರನು ಪರಿಗಣಿಕೆ ನೀಡುವುದು ಎಂದೂ ವಿವರಿಸಬಹುದು.

ಭೋಗ್ಯ ಸಾಲಗಾರರು ತಮ್ಮ ಮನೆಯನ್ನು ಒತ್ತೆಯಿಡುವ ವ್ಯಕ್ತಿಗಳಾಗಿರಬಹುದು ಅಥವಾ ವಾಣಿಜ್ಯ(ವ್ಯಾಪಾರ) ಆಸ್ತಿಯನ್ನು ಒತ್ತೆಯಿಡುವ ಉದ್ಯಮಗಳಾಗಿರಬಹುದು (ಉದಾಹರಣೆಗೆ, ತಮ್ಮ ಸ್ವಂತ ಉದ್ಯಮ ಆವರಣಗಳು, ಹಿಡುವಳಿದಾರರಿಗೆ ಕೊಟ್ಟ ವಸತಿ ಆಸ್ತಿ ಅಥವಾ ಹೂಡಿಕೆ ಬಂಡವಾಳ). ಸಾಲದಾತನು ಸಂಬಂಧಪಟ್ಟ ದೇಶವನ್ನು ಅವಲಂಬಿಸಿ ಸಾಮಾನ್ಯವಾಗಿ ಬ್ಯಾಂಕ್, ಕ್ರೆಡಿಟ್ ಒಕ್ಕೂಟ ಅಥವಾ ಕಟ್ಟಡ ಸಂಘದಂತಹ ಒಂದು ಹಣಕಾಸು ಸಂಸ್ಥೆಯಾಗಿರುತ್ತದೆ, ಮತ್ತು ಸಾಲದ ವ್ಯವಸ್ಥೆಗಳನ್ನು ನೇರವಾಗಿ ಅಥವಾ ಪರೋಕ್ಷವಾಗಿ ಮಧ್ಯವರ್ತಿಗಳ ಮೂಲಕ ಮಾಡಬಹುದು. ಸಾಲದ ಗಾತ್ರ, ಸಾಲದ ಮುಕ್ತಾಯ, ಬಡ್ಡಿ ದರ, ಸಾಲವನ್ನು ಪಾವತಿಸುವ ವಿಧಾನ, ಮತ್ತು ಬೇರೆ ಗುಣಲಕ್ಷಣಗಳಂತಹ ಅಡಮಾನ ಸಾಲದ ವೈಶಿಷ್ಟ್ಯಗಳು ಗಣನೀಯವಾಗಿ ಬದಲಾಗಬಹುದು. ಆಧಾರವಾಗಿಟ್ಟ ಆಸ್ತಿಯ ಮೇಲೆ ಸಾಲದಾತನ ಹಕ್ಕುಗಳು ಸಾಲಗಾರನ ಇತರ ಸಾಲದಾತರ ಮೇಲೆ ಆದ್ಯತೆ ತೆಗೆದುಕೊಳ್ಳುತ್ತವೆ. ಇದರರ್ಥ ಸಾಲಗಾರನು ದಿವಾಳಿಯಾದರೆ ಅಥವಾ ಪಾಪರ್ ಆದರೆ, ಆಧಾರವಾಗಿಟ್ಟ ಆಸ್ತಿಯ ಮಾರಾಟದಿಂದ ಅಡಮಾನ ಸಾಲದಾತನಿಗೆ ಮೊದಲು ಪೂರ್ಣವಾಗಿ ಮರುಪಾವತಿ ಮಾಡಿದ ನಂತರ, ಇತರ ಸಾಲದಾತರಿಗೆ ಸಾಲವನ್ನು ಪಾವತಿ ಮಾಡಲಾಗುತ್ತದೆ.

ಬ್ಯಾಂಕಿಂಗ್
ಹೂಡಿಕೆ

ಹೂಡಿಕೆ ಎಂದರೆ ಒಂದು ನಿರ್ದಿಷ್ಟ ದಿನಾಂಕ ಅಥವಾ ಸಮಯದ ಚೌಕಟ್ಟಿನೊಳಗೆ ವಾಸ್ತವೀಕರಿಸಿದ ಭವಿಷ್ಯದ ಪ್ರಯೋಜನಗಳ ಭರವಸೆಯಲ್ಲಿ ವ್ಯಯಮಾಡಲಾದ ಸಮಯ, ಶಕ್ತಿ, ಅಥವಾ ವಸ್ತು.

ಹಣಕಾಸಿನಲ್ಲಿ, ಹೂಡಿಕೆ ಎಂದರೆ ಬಂಡವಾಳ ಹೆಚ್ಚಳ, ಲಾಭಾಂಶಗಳು, ಮತ್ತು/ಅಥವಾ ಬಡ್ಡಿ ಸಂಪಾದನೆಗಳ ನಿರೀಕ್ಷೆಯಿಂದ ಒಂದು ಆಸ್ತಿಯಲ್ಲಿ ಹಣ ಹಾಕುವುದು. ಇದು ಸಂಶೋಧನೆ ಮತ್ತು ವಿಶ್ಲೇಷಣೆಯಿಂದ ಬೆಂಬಲಿತವಾಗಿರಬಹುದು ಅಥವಾ ಇರದಿರಬಹುದು. ಹೂಡಿಕೆಯ ಬಹುತೇಕ ಅಥವಾ ಎಲ್ಲ ರೂಪಗಳು ಯಾವುದೋ ಬಗೆಯ ಅಪಾಯವನ್ನು ಒಳಗೊಂಡಿರುತ್ತವೆ, ಉದಾಹರಣೆಗೆ ಇತರ ವಿಷಯಗಳ ಜೊತೆಗೆ, ಹಣದುಬ್ಬರ ಅಪಾಯಕ್ಕೆ ಒಳಪಟ್ಟಿರುವ ಷೇರುಗಳು, ಆಸ್ತಿ, ಮತ್ತು ಸ್ಥಿರ ಬಡ್ಡಿ ಭದ್ರತಾ ಪತ್ರಗಳಲ್ಲಿನ ಹೂಡಿಕೆ. ಹೂಡಿಕೆಗೆ ಸಂಬಂಧಿಸಿದ ಅಪಾಯಗಳನ್ನು ಗುರುತಿಸಿ ನಿರ್ವಹಿಸುವುದು ಯೋಜನೆಯ ಹೂಡಿಕೆದಾರರಿಗೆ ಅನಿವಾರ್ಯವಾಗಿದೆ. ಹೂಡಿಕೆ ಮತ್ತು ಹೂಡಿಕೆ ಹಣದ ನಿಯೋಜನೆ ಧನಾತ್ಮಕ ನಿರೀಕ್ಷಿತ ರಿಟರ್ನ್ ಪಡೆಯುವ ಉದ್ದೇಶ ಹೊಂದಿದೆ. ಇದು ಎಂದು ಉದಾಹರಣೆಗೆ ಉಡುಗೊರೆಯಾಗಿ ನೀಡುವುದು ಉಳಿತಾಯ, ಊಹಾಪೋಹಗಳಿಗೆ, ಕೊಡುಗೆ, ಎಂದು ಹಣದ ಇತರ ಬಳಕೆಗಳಿಗಾಗಿ ಬೇರ್ಪಡಿಸಲಾಗಿದೆ.

ಹೂಡಿಕೆಯ ವಿಧಗಳು
ಪರ್ಯಾಯ ಹೂಡಿಕೆ
ಸಾಂಪ್ರದಾಯಿಕ ಹೂಡಿಕೆ

ಬಂಡವಾಳ ಲಾಭದ ತೆರಿಗೆ

ನೀವು ಒಂದು ವರ್ಷದ ಕೆಳಗೆ ಎಲ್ಲಿಯವರೆಗೆ ಒಂದು ವರ್ಷದ ದೀರ್ಘಾವಧಿ ಮೀರಿದ ಪದವನ್ನು ಹೂಡಿಕೆ, ಬಂಡವಾಳ ಹೂಡಿಕೆಗಳು ಮತ್ತು ಅಲ್ಪಾವಧಿ ಹೂಡಿಕೆಗಳನ್ನು ತೆರಿಗೆಗಳನ್ನು ಪಾವತಿಸುವ ಪ್ರಮಾಣದ ಭಿನ್ನವಾಗಿರುತ್ತವೆ. ದೀರ್ಘಾವಧಿಯ ಹೂಡಿಕೆಗಳನ್ನು ಶೂನ್ಯ ಬಂಡವಾಳದ ಲಾಭಗಳಿಗೆ ಇಪ್ಪತ್ತು ಪ್ರತಿಶತ ವ್ಯಾಪ್ತಿಯಲ್ಲಿ ಮತ್ತು ಅವರು ನೀವು ಆದಾಯ ತೆರಿಗೆ ಯಾವ ತೆರಿಗೆ ಆವರಣದಲ್ಲಿರುವ ನಿಯಂತ್ರಿಸುತ್ತದೆ. ಶೂನ್ಯ ಹದಿನೈದು ಶೇಕಡಾ ಆದಾಯ ತೆರಿಗೆ ಬ್ರಾಕೆಟ್ ನೀವು ಶೂನ್ಯ ಪ್ರತಿಶತದಷ್ಟು ದೀರ್ಘಕಾಲದ ಬಂಡವಾಳ ಲಾಭದ ದರವನ್ನು ಅರ್ಹತೆ. ಮುಂದಿನ ಆವರಣದಲ್ಲಿರುವ ನೀವು ದೀರ್ಘಕಾಲದ ಹೂಡಿಕೆಗಳನ್ನು ಶೇಕಡಾ ಹದಿನೈದರಷ್ಟು ಬಂಡವಾಳ ಲಾಭಗಳು ತೆರಿಗೆ ಸೆಟ್ ಅಲ್ಲಿ ಹದಿನೈದು ಇಪ್ಪತ್ತು ಪ್ರತಿಶತದಷ್ಟು ಆದಾಯ ತೆರಿಗೆ ಬ್ರಾಕೆಟ್ ಆಗಿದೆ. ಮುಂದಿನ ಆವರಣದಲ್ಲಿರುವ ೨೦ ಮತ್ತು ೩೯.೬ರಷ್ಟು ನಡುವೆ ಮತ್ತು ಆದಾಗ್ಯೂ ಈ ಸಂಖ್ಯೆಯ ನೀವು ಆರೋಗ್ಯ ಮೇಲ್ತೆರಿಗೆ ೩.೮ ರಷ್ಟು ಸೇರಿಸಬೇಕು ಇಪ್ಪತ್ತು ಪ್ರತಿಶತ ಬಂಡವಾಳ ಲಾಭಗಳು ತೆರಿಗೆ ಕಾರಣವಾಗುತ್ತದೆ. ಅಲ್ಪಾವಧಿ ಬಂಡವಾಳ ಆದಾಯ ತೆರಿಗೆ ನಿಮ್ಮ ಒಟ್ಟು ತೆರಿಗೆಯ ಸಂಬಂಧಿಸಿದೆ ಮತ್ತು ನಿಮ್ಮ ಆದಾಯ ಅದೇ ದರದಲ್ಲಿ ತೆರಿಗೆ ಮತ್ತು ೧೦ ರಿಂದ ೩೯.೬ ಪ್ರತಿಶತದವರೆಗೆ ವ್ಯಾಪಿಸಿದೆ

ಹಣಕಾಸು
ಎಲ್ಜಿನ್ ಹೋಟೆಲ್

ಎಲ್ಜಿನ್ ಹೋಟೆಲ್, ಡಾರ್ಜಿಲಿಂಗ್ ಹಿಂದೆ ಕೂಚ್ ಬೆಹಾರ್ ಹೊಸ ಎಲ್ಜಿನ್ ವರ್ಷ 1887 ಸುತ್ತಲೂ ನಿರ್ಮಿಸಲಾಗಿದೆ ಮತ್ತು ಮೂಲತಃ ಮಹಾರಾಜ (ರಾಜ) ರ ಬೇಸಿಗೆಯಲ್ಲಿ ನಿವಾಸವಾಗಿತ್ತು ಎಂದು ಕರೆಯಲಾಗುತ್ತದೆ.  ಇದು ಡಾರ್ಜಿಲಿಂಗ್ ನಲ್ಲಿ ನೆಲೆಗೊಂಡಿರುವ ಹೆರಿಟೇಜ್ ಹೋಟೆಲ್, ಹಿಮಾಲಯದ ಒಂದು ಹಿಲ್ ತಾಣವಾಗಿದೆ.

ಇತಿಹಾಸ

ಒಂದು ತೋಟದ ಸುತ್ತ 1887 ರಲ್ಲಿ ನಿರ್ಮಾಣಗೊಂಡ ಹೋಟೆಲ್ ವ್ಯಾಪಕವಾಗಿ ಅದರ ಹಿಂದಿನ ವೈಭವ ಮರುಸ್ಥಾಪಿಸುವ ನವೀಕರನಾ ಮಾಡಲಾಗಿದೆ ಮತ್ತು ಅದರ ಇತಿಹಾಸ ಹಾಗೇ ಇರಿಸಿದ್ದಾರೆ. ಇದಕ್ಕೆ ರಾಯಲ್ ಮ್ಯಾನರ್ ಹೌಸ್ ವಾಸ್ತುಶಿಲ್ಪ ಎಂಬ ಬಿರುದು ನೀಡಲಾಗಿತ್ತು. ಇದು ಹೋಟೆಲ್ ಗೌರಾಯ್ ಡೌಗ್ಲಾಸ್ ಎಚ್ಚಣೆಯ ಜೊತೆ ಇದರ ಮೂಲಸ್ಥಿತಿಗೆ ಪುನಃ ನಿರ್ಮಿಸಲಾಗಿದ್ದು, ವಿಲಿಯಂ ಡೇನಿಯಲ್, ಅವಧಿಯಲ್ಲಿ ಬರ್ಮಾ ತೇಗದ ಪೀಠೋಪಕರಣ, ಓಕ್ ನೆಲದ ಮಂಡಳಿಗಳು ಮತ್ತು ಫಲಕ ಜೋಡಣೆಯನ್ನು ಮತ್ತು ಮೂಲ ಬೆಂಕಿಗೂಡುಗಳು ಶಿಲಾಮುದ್ರಣಗಳನ್ನುಮಾಡಿಸಲಾಗಿದೆ.

ಈ ಹೋಟೆಲ್ಗೆ ಡಾಮಿನಿಕ್ ಲೇಪಿಯೆರ್ರೆ ಮತ್ತು ಮಾರ್ಕ್ ಟುಲ್ಲಿ ಗೆ ಅಮೇರಿಕಾದ ರಾಯಭಾರಿ ಮತ್ತು ಪಾಲ್ಡೇನ್ ತೊಂದುಪ್ ನಾಮ್, ಸಿಕ್ಕಿಂ ಯುವರಾಜ ರೀತಿಯ ಗಣ್ಯರು ಆತಿಥ್ಯ ವಹಿಸಿದೆ. ಹೋಟೆಲ್ ಅವರು 1950 ರಲ್ಲಿ ನಡೆಸಿತು ತನ್ನ ಮೊದಲ ಮಾಲೀಕರು ನ್ಯಾನ್ಸಿ ಓಕ್ಲೆ ಕೂಚ್ ಬೆಹಾರ್ ಮಹಾರಾಜರ ಸಮಯದಿಂದ ಹೇಳಲು ಕಥೆಗಳು ಹೊಂದಿದೆ.

ವೈಶಿಷ್ಟ್ಯಗಳು 

ಎಲ್ಜಿನ್ ಹೋಟೆಲ್ ಪ್ರಸಿದ್ಧ ಡಾರ್ಜಿಲಿಂಗ್ ಮಾಲ್ ಮತ್ತು ರಾಜಭವನದಲ್ಲಿ (ಗವರ್ನರ್ಸ್ ಹೌಸ್) ಕಾಲ್ನಡಿಗೆಯ ಅಂತರದಲ್ಲಿವೆ. ಒಂದು ತುಂಬಿಡಾ ಲೈಬ್ರರಿ, ಆಟಗಳ ಕೊಠಡಿ ಮತ್ತು ಮಕ್ಕಳ ಚಟುವಟಿಕೆ ಕೇಂದ್ರ ಇದೆ.

ತಿನಿಸು

ಮೊಮೊ ರೀತಿಯ ಸಿಕ್ಕಿಂಎಸೆ ಆಹಾರ - ಟೊಮೆಟೊ ಚಟ್ನಿ ಜೊತೆ ಜೊತೆಗೆ ಕೋಳಿ, ಹಂದಿ ಅಥವಾ ತರಕಾರಿ ಆವಿಯಲ್ಲಿ ಬೇಯಿಸಿದ ಡಂಪ್‌ಲಿಂಗ್ಸ್, ಗ್ಯಾಕೋ ಸೂಪ್ - ನೂಡಲ್ಸ್, ಮೊಟ್ಟೆಗಳು, ಕೋಳಿ ಚೆಂಡುಗಳನ್ನು, ಕಪ್ಪು ಅಣಬೆಗಳು, ಮಿಶ್ರ ತರಕಾರಿಗಳು, ವಸಂತ ಕಾಲದ ಈರುಳ್ಳಿಗಳು ಮತ್ತು ಕೊತ್ತಂಬರಿ ಬಿಸಿ ಚಿಮಣಿ ಸೂಪ್, ಚೂರ್ಪಿ ಮೆಣಸಿನಕಾಯಿ - ಕಾಟೇಜ್ ಸಿಹಿ ಚಳಿಯನ್ನು ಜೊತೆ ಯಾಕ್ ಹಾಲು & ಕ್ಯಾಪ್ಸಿಕಂ ನಿಂದ ಚೀಸ್, ಸಿಸ್‌ನು ದಳ - ಒಣ ಬಿದಿರು ಚಿಗುರುಗಳು, ನಿಂಗ್‌ರೋ ಟೊಮೆಟೊ - - ಹಿಮಾಲಯ, ಸುಖ ತಂಬಾ ಕಪ್ಪು ಮಸೂರ - ಕುಟುಕು ಮತ್ತು ಮಸೂರ, ಕಾಲೋ ದಳ ಗಬ್ಬು ಕಾಡು ಜರೀಗಿಡ ಮತ್ತು ಟೊಮ್ಯಾಟೊ, ಇಸ್ಕುಸ್ ಡ್ರೈ - ಛಯೋತೆ, ಸಾಗ್ - ಸಾಸಿವೆ ಕೋಳಿ, ಫಿಂಗ್ ತರಕಾರಿಗಳು ಬೇಯಿಸಲಾದ ಮೂಲಂಗಿ ಎಲೆ - - ಡ್ರೈ ಸ್ಪಿನಾಚ್, ಸಿನಿಮಾ ಶಬ್ದದ ಹಿಂದಿನ ರೂಪ - - ತರಕಾರಿಗಳು, ಗುಂಡರುಕ್ ಗಾಜಿನ ನೂಡಲ್ಸ್ ಹಂದಿಮಾಂಸ ಅಥವಾ ಕೋಳಿ, ಚಿಕನ್ ಮೂಲಾ ಎಲೆ ಹುದುಗಿಸಿದ ಸೋಯಾ ಬೀನ್ಸ್ ಬೀಜಗಳು. ಮೂಲಂಗಿ ಉಪ್ಪಿನಕಾಯಿ ಮತ್ತು ಪಾನೀಯಗಳು ಟೊಂಗ್ಬಾ ನಂತಹ - - ಮೂಲಾ ಆಚಾರ್ ಮುಂತಾದ ಕಾಂಡಿಮೆಂಟ್ಸ್ ಇವೆ ಆಹಾರ ಪೂರಕವಾಗಿ ಆಗಷ್ಟೇ ಹುದುಗಿಸಿದ ಬೆಳಕಿನ ಆಲ್ಕೊಹಾಲ್ಯುಕ್ತ ರಾಗಿ ಬೀಜ ಪಾನೀಯ ಬಿಸಿ ನೀರಿನಲ್ಲಿ. ಕುರುಬರ ಪೈ ಮತ್ತು ರೋಸ್ಟ್ ಚಿಕನ್ ದೊರೆಯುತ್ತದೆ.

ಪ್ರಶಸ್ತಿಗಳು

ಟ್ರಿಪ್ ಅಡ್ವೈಸರ್ "ಉತ್ಕೃಷ್ಟ 2012 ರ ಪ್ರಮಾಣಪತ್ರ"

ಉಲ್ಲೇಖಗಳು
ಬಲಗುಳಿ

ಬಲಗುಳಿ ಕರ್ನಾಟಕ ರಾಜ್ಯದ ರಾಮನಗರ ಜಿಲ್ಲೆಯ ಒಂದು ಗ್ರಾಮ

ಭೌಗೋಳಿಕ

.

ಹವಾಮಾನ

ಜನಸಂಖ್ಯೆ

ಸಾಂಸ್ಕೃತಿಕ

ಕಲೆ ಮತ್ತು ಸಂಸ್ಕೃತಿ

ಧರ್ಮ

ಭಾಷೆ

ನೀರಾವರಿ

ಕೃಷಿ ಮತ್ತು ತೋಟಗಾರಿಕೆ

ಆರ್ಥಿಕತೆ

ಉದ್ಯೋಗ

ಬೆಳೆ

ಸಸ್ಯ

ಪ್ರಾಣಿ

ಹಬ್ಬ

ಶಿಕ್ಷಣ

ಸಾಕ್ಷರತೆ

ರಾಜಕೀಯ

ಉಲ್ಲೇಖ

ರಾಮನಗರ ಜಿಲ್ಲೆ
ಚಕ್ಕೆರೆ

ಚಕ್ಕೆರೆ ಕರ್ನಾಟಕ ರಾಜ್ಯದ ರಾಮನಗರ ಜಿಲ್ಲೆಯ ಚನ್ನಪಟ್ಟಣ ತಾಲೂಕಿನ ಒಂದು ಗ್ರಾಮ

ರಾಮನಗರ ಜಿಲ್ಲೆ